Karmelo Mendizabal: "Pentsatu gabe, gure lanak eragina izan du herrian" - Zarautz - Zarauzkohitza.eus\nKarmelo Mendizabal: "Pentsatu gabe, gure lanak eragina izan du herrian"\nAmaia Urbieta Arruti 2021-06-02 10:08\nAratz Olaizolak jarri zion txapela Mendizabali. (Utzitakoa)\nUrte luzez musika irakasle lanetan aritu da Mendizabal Zarautzen. Ostiralean aitortza jaso zuen Zarautz Trik kultur elkartekoen eskutik.\nLehen jaialdia eskaini zuen aurreko ostiralean Zarautz Trik kultur elkarteak. Hainbat gonbidatu igo ziren Modelo aretoko oholtzara, baina protagonismo berezia hartu zuen Karmelo Mendizabal (Arroa Behea, Zestoa, 1956) soinu-jotzaile eta irakasle ohiak, aitortza egin baitzioten bere ibilbideagatik. Mendizabal soinu handia irakasten hasi zen 1980ko hamarkadan eta, gerora, 1990ean, Kame musika akademia zabaldu zuen. Bertan egin du lan 2019an erretiroa hartu zuen arte.\nGaztetxo zarauztar askok ikasi dituzte solfeoa eta instrumenturen bat Kame musika eskolan. Esan daiteke han erein zela Zarautz Triken hazia?\nBai. 2019 bukaeran jubilatzea tokatzen zitzaidan, eta gurekin ikasten zuten ikasle batzuei segida ematea pentsatu genuen. Indibidualagoak ziren instrumentuak jotzen zituztenak partikularretara edo udaleko musika eskolara joan ziren, baina hauek talde bezala funtzionatzen zuten, eta orduan ere egiten zituzten ekintzak hilean behin edo bitan, Gabonetan eta bestelako egun seinalatuetan. Pena zen hori galtzea. Guk itxi beharra izan genuen eta, horren harira, elkarte hori sortu zuten, jarraitzeko beren jardunarekin. Trikitixa jotzen duen edozein herritarrek parte hartzea dauka taldean eta instrumentu horren zabalkuntzan.\nTrikiti eta panderoak, izan ere, ez dute zentzu askorik beraiek bakarrik, ezta?\nBai, hori da. Panderoa ikasten duenak behar du trikitia aldamendean, eta trikitiak ere berdin. Sinbiosi hori ondo joaten zaie denei. Trikitia ikasten ari denak aukera dauka elkarte horretan parte hartzeko. Kantujiran ateratzen dira, beste herrietara joaten dira jotzera... Aukera duzu taldean ibiltzeko.\nNola jaso zenuen ostiraleko omenaldia?\nSorpresa izan zen; tranpa apur bat egin zidaten. Aratzek [Olaizola, Zarautz Trik elkarteko irakaslea] otsailean esan zidan animatzeko jaialdian pare bat kanta jotzera, eta baietz esan nion. Pare bat abesti prestatu genituen, bata bertsolariei laguntzeko eta bestea guk jotzeko, eta ez zioten aparteko garrantziarik eman. Beste gonbidatu batzuk ere bazeuden: bertsolariak, clownak... Kantak jo ondoren, ordea, Aratzek esan zidan: «Itxaron apur bat, ez joan eszenatokitik, egon hor izkinan». Orduan pentsatu nuen: «Badiagu zerbait hemen!». Ez nuen espero; txapel handi bat buruan jarri nuen, eta gustura egon nintzen.\nTrikitia berezia al da zuretzat?\nNik soinu handia jotzen dut. Garai hartan trikitia ez zuten erakusten, baina hasi zenean pixka bat zabaltzen arrakasta handia izan zuen. Umetan nahi nuen soinua ikasi, eta berdin zitzaidan handia edo txikia, ez nuen ulertzen diferentzia zein zen. Trikitilari askok soinu handia jotzen zuten garai hartan, eta nik hori ikasi nuen. Diferentziak baditu, txikiak mugak dauzka eta handia pixka bat irekiagoa da. Handia jotzen genuenok bestelako errepertorio eta estiloak geneuzkan, nahiz eta soinu txikiarekin batera ere jo izan dudan askotan. Ondo konpontzen dira elkarrekin.\nIbilbideagatik aitortza egin zizutenez, zeu ere jarriko zinen atzera begira.\nBai. Askotan ez duzu horretan pentsatzen, klaseak prestatzen dituzu, jaialdiak egin, kantuak atera... Gure jaialdiak bizpahiru ordukoak izaten ziren, bi urtean behin egiten genituen eta uztartu behar izaten genituen instrumentu asko. Pianoko ikasleekin juntatzen genituen bateria, baxua eta gitarra, eta halako konboak egiten genituen. Nik lan moduan hartzen nuen, eta ez nuen pentsatzen gero ikasle horiek, 20-25 urterekin, gutaz akordatuko zirenik.1983tik eman ditut klaseak Zarautzen, eta hortik 2019ra urte asko pasatu dira. Ikasle asko eduki ditugu, eta atzera begiratzen duzunean esaten duzu: «Hara, bada, zerbait egin dugu herrian». Ez da dominak jartzeagatik, baina herriko talderen bat edo beste ere gure eskolatik pasatutako musikariekin sortu da. Alde batetik, musika banda zegoen, haizezko tresnak tratatzen zituen, eta guk periferikoak: teklatuak, bateria, perkusioak, biolina... instrumentu ezberdinak. Egia esan, lana egin izan dugu askotan pentsatu gabe erakusten ari garela, baina horrek ondorioak izan ditu herrian.\nZarautz Trikek trikitia indartzeko dihardu lanean.\nTrikitiak tamaina txikia du, erakargarria da kalean ibiltzeko eta potentzia handia dauka. Handiak pisua du, ez da erabiltzen kalerako. Txikiak pisu gutxiago du eta zentratuta dago herriko musika tradizionalean. Orduan, balio du festak alaitzeko, denek ezagutzen dutelako musika hori. Zoriondu nahi dut Zarautz Trik elkartea hartu duen martxagatik. Jaialdia oso polita izan zen, ondo antolatuta zegoen. Bestetik, udalari edo Kultura Saileko arduradunei eskatuko nieke babesteko, goxatzeko eta ahal duten laguntza gehien emateko, ekimenean oso inplikatuta dagoen herriko jendea delako.\nHainbeste urte irakaskuntzan ibili ondoren, bilakaerarik nabaritu al duzu?\nInstrumentu bat ikasteko saiatu egin behar da. Berdin zait panderoa den ala txalaparta den. Pedagogia aldetik aldaketa egon da urte hauetan, eta bakarkako lana nahiko gogorra bihurtzen ari da. Instrumentu bat ikasten ari zarenean, etxean ordu batzuk sartu behar dituzu teknika hobetzeko eta abestiak ikasteko. Irakaslearenera zoazenean, hark zuzentzen dizu zuk egindako lana, baina zuk ez baduzu lanik egiten, irakasleak ezin dizu zuzendu. Gaurko pedagogia berrietan talde lanekin eta proiektuekin egiten da lanketa. Dena taldean egiten da, eta musikan alderantzizkoa da. Bakarkako lana eginbehar duzu urte batzuetan, eta menpean duzunean instrumentua, orduan joan zaitezke taldean jotzera. Lanketa horretan familiak parte hartu behar du, agindu behar zaio umeari egunero entseatu behar duela, eta horrela hobetzen da. Ez baduzu lanik egiten, gelditzen zara leku batean eta ezin duzu hobetu. Musika eskoletan asko gertatzen da ikasle iraunkor asko ez direla egoten,lana eskatzen duelako.


Otegi: <<"Bide onetik bagindoazen" zergatik neurri zorrotzagoak?>>\n"Ez da kiritika bat" gaineratu du EH Bilduko koordinatzailean sare sozialetan argitaratutako mezuan.\nArnaldo Otegik sare sozialen bitartez luzatu dio galdera Eusko Jaurlaritzari <<Lehen fasean sartzen garenean zergatik mantentzen dira EAEn 0 faseko mugak?>>. Eusko Jaurlaritzak zioen moduan "bide onetik bagindoazen", zalantza eta galdera hau zabaldu du EH Bilduko koordinatzaile nagusiak sare sozialetan.\nDatorren astelehenearekin (Maiatzak 11) batera, deseskalatze prozesuaren lehen fasean sartuko gara EAEn beste hainbat autonomia erkidegorekin batera. Eusko Jaurlaritzaren Ekonomia, Garapen eta Azpiegitura sailburu Arantxa Tapiak "Estatuan baino irizpide zorrotzagoak" izango ditugula gaineratu du eguerdian eskainitako agerraldi telematikoan.\nNeurri hauen arabera, "norbere udalerri berean bakarrik" mugitzeko aukera izango da eta "salbuespenak salbuespen, Lurralde Historiko berdinean". Twitter sare sozialean Arnaldo Otegik "Bide onetik bagindoazen, lehen fasean sartzen garenean zergatik mantentzen dira EAEn 0 faseko mugak?" galdetu du.\nEH Bildu alderdiaren korrdinatzaile nagusia ados egon da beti koronabirusak ekarritako alarma egoeran neurri zorrotzekin jarraitzeko eta behin eta berriz gainertatu du EAEko hauteskundeak uztailean egitearen aurka dagoela.\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #ArnaldoOtegi #EHBildu #Abertzale #Deseskalatzea #Hauteskundeak #EAE #ArantxaTapia #Legebiltzarra #Ekonomia #Gizartea


LKS Nextek Estatuan zehar hedatu nahi du – Ekonomiaren KZ\nLKS Next aholkularitza-enpresa gipuzkoarrak Espainiako Estatuan presentzia handitzeko estrategia izango du ardatz datozen urteetan, Euskadin errotzeari uko egin gabe. Erronka hori lortzeko, hazkunde organikoa eta ez-organikoa aurreikusten ditu, eta horrek taldean gizarte berriak sartzea dakar.\nLKS Nexteko zuzendari nagusiak, Elena Zarragak, taldearen 2021-2024 plan estrategikoa azaldu zuen atzo Arrasaten, aholkularitzaren egoitzan, egin zen batzar nagusian, eta sinaduraren 30. urteurrena ospatzeko tartea ere eskaini zuen.\nBere hitzaldian, LKS Nextek Euskadirekin duen konpromisoa berretsi zuen Zarragak, eta erabakiak lurralde horretan hartuko direla ziurtatu zuen, baina horrek ez du esan nahi Estatuko beste eremu geografiko batzuetan hedatzeari uko egiten dionik. Gaur egun, bulegoak ditu Arrasaten, Donostian, Bilbon, Zamudion, Gasteizen eta Bidarten Euskal Herrian, eta Santanderren eta Madrilen.\nHelburu horrekin batera, ekonomia bizitzen ari den bilakaerarekin bat datozen lan-arlo berriak sustatzeko asmoa ere aurreratu zuen zuzendari nagusiak. Hala, Adimen Artifiziala, industria digitala eta datuen analitika diru-pizgarri ez ezik profil kualifikatu berriak ere jasoko dituzten ildo berri gisa aipatu zituen.\nEsan zuenez, talentu berri eta gaztearen erakarpena etengabea da aholkularitza-talde horretan, eta adibide gisa adierazi zuen joan den ekitaldian soilik izan zela spin-off Akuaipa, startup Multiver Computing delakoaren parte-hartzea izan zuela, eta erosketen eta hornikuntza-katearen kudeaketaren esparruetako eragiketen eraldaketa digitalean espezializatutako profesionalen talde berri bat finkatu zuela.\nJarduera horiek guztiak joan den ekitaldian egin ziren; izan ere, kovid pandemiaren ondorio ekonomikoak gorabehera, 34 milioi euro fakturatu zituen, eta Ebitda ustiapen-emaitza positiboa izan zuen (2,34 milioi euro).\nLKS Nextek 530 profesional baino gehiago dituen taldean enpleguari eutsi ahal izatea baloratu zuen, eta 2024rako taldearen fakturazioa 60 milioi eurora iritsi arte bikoizteko helburua ezarri zuen.\n← GHIk Antonio Aranzabal Saria jaso du\nGasolina duela urtebete baino % 25 garestiago dago →


Bloga - Etxebizitza : Etxebizitza\nEz ote genituzke alokairu libreko prezioak arautu edo zedarritu behar? Nola? Ideiak, asko ari dira sortzen; blog honetan begiratu besterik ez dago: https://etxebizitza.blog.euskadi.eus/eu/artikuluak/alokairuaren-burbuila-ala-prezioen-gainberoketa/ Alde batetik, ahots liberalak entzuten dira. Haiek diote merkatu librea lehenetsi behar dela, gutxiago esku hartu, eta\nBERANKOR BAT BIZILAGUN\nBerankortasunari buruzko albiste on bat eta txar bat dakarzkigu: batetik, zifrak hobera egiten ari dira, eta berankortasun-tasa (2015arekin alderatuta) % 8,5 murriztu da; bestetik, ordea, jabekideen komunitateen % 40k dauzkate berankorrak beren eraikinetan. 1.666 milioi euro zor dira. Etxebizitzarako Plan Gidariak hiru\nOKUPAZIOAREN AURKAKO LEGEA\nKongresuko Justizia Batzordeak PDeCATen lege-proposamen bat onartu du. Horren bidez, Prozedura Zibilaren Legea aldatuko da, jabetza pribatua legez kanpoko okupazioaren aurrean babesteko. Hori lortzeko, bira independentista egin zuenetik oso ohikoak izan ez dituen aliatuengan bilatu behar izan du babesa; hala\nHigiezinen krisiaren zartadaren eta diruak errentagarritasun apurrik izan ez duen aldi luzearen ondoren, Espainiako etxebizitzen prezioek errentagarritasun oso erakargarriak eskaintzen dizkiete berriro inbertitzaileei. Etxebizitzan egon diren beherapenak alokairu-eskari handiarekin batera etorri dira; batez ere, lan-baldintza eskasen ondorioz eta etxebizitza-premia duten\nALOKAIRUAREN PREZIOA ARAUTUKO DUEN LEGE BAT PROPOSATU DU UNIDOS PODEMOS TALDEAK ERE\nUnidos Podemosek lege-proposamen bat erregistratu du, alokairuen prezioak mugatu eta alokairuak eskuratzeko aukerak hobetzeko. Beste neurri batzuen artean, 5 urteko kontratuak berreskuratzeko, “prezioak bereizi gabe” igotzea saihesteko edo 10 urteko iraupen babestuko kontratuak ezartzeko proposatu dute. Proposamen hau, alderdi askotan,\nHIRI-ERRENTAMENDUEI BURUZKO LEGE-PROPOSAMENA AZTERTU DUGU, PSOE-K EGINDAKOA\nPSOEren esanetan, azken urteotan alokairuak etengabe igo dira, batez ere funtsezko hiru arrazoi direla eta: apartamentu turistikoen goren unea, higiezinen gaineko inbertsioen gorakada, eta Hiri Errentamenduei buruzko Legearen erreforma, Alderdi Popularrak 2013an egina. Egoera horri aurre egiteko, lege-proposamen bat aurkeztu\n« Aurrekoa 1 2 3 4 5 … 24 Hurrengoa »\ntipos euribor euribor plus Hipoteca BCE banca


Astelehen arratsaldera arte, 5.500 bizilagun baino gehiago ebakuatu behar izan dituzte beren etxebizitzetatik, horien etxeak erupzio-eremutik gertu daudelako edo labak egingo duen bidean daudelako.\nIgandean La Palman eztanda egin zuen sumendiak erupzio-aho berria du astearte goizaldetik Tacande herritik gertu, El Pason; ondorioz, ebakuazioak areagotu behar izan dituzte, 112 zerbitzuak jakitera eman duenez. Jarraitu erupzioa zuzenean, hemen.\nKanarietako Larrialdi Bolkanikoen Planaren (Pevolca) zuzendaritza batzordeak jaso duen informazioaren arabera, sumendiaren aho berria gune nagusitik 900 metrora dago, eta, beraz, bertatik urruntzeko eskatu diete herritarrei.\nErregistro historikoak daudenetik, La Palman izan den zortzigarren erupzioa da oraingoa, sumendiak iparretik hegoaldera doazen bi pitzadura ditu, hainbat emisio-gunerekin, eta 200 metro inguru daude pitzadura horien artean.\nTacande udalerriak 704 biztanle ditu. 112 zerbitzuak ez du zehaztu horietako zenbat aterako dituzten etxetik, baina ebakuazioak arriskuak saihesteko egiten ari direla azaldu du.


ASIMOBek 'EIT Urban Mobility Accelerator Pitch Awards' 2021 sarien lehenengo edizioa irabazi du - SPRI\nASIMOB EIT Urban Mobility Accelerator Pitch Awards 2021 sarien lehenengo edizioaren irabazlea da! Ondorioz, ASIMOB eskualdeko Startup World Cup & Summit-en finalera sartuko da zuzenean. Honez gain, Ofizinetarako gunea izango du Pragan ekimenean zehar, baita euskarri teknikoa eta bitartekariena ere.\n25 startupetatik, hamar finalista EIT Urban Mobility Accelerator Pitch Awards sariaren lehen ediziora iritsi ziren. Biztanleen bozkek bost finalista ebatzi zituzten, eta gainontzeko bostak bertoko epaimahaiek aukeratu zituzten, EIT Urban Mobilityren Berrikuntza Zentro bakoitzean.\nASIMOB – Inteligentzia Artifiziala eta IoT dituen ASIMOBek errepideak seguruak izaten laguntzen du; bai gizakiontzat, bai etorkizuneko automobil autonomoentzat.\nOTIV – Trenbidea darabilten automobilei inguru zailetan modu autonomoan gidatzen irakatsi.\nBIA Power Inc. – Automobil elektrikoen zama hobetu eta arintzen dugu zama ekonomiko eta ekologiko handiagoa lortzeko, zamak arinagoak izateko eta bateria gutxiago kaltetzeko.\nAurkezpenetako irabazleez gain, EIT Urban Mobilityk Inbertsiorako Prestakuntzarako bost Programa-pakete eskaini zizkien ASIMOB, OTIV, BIA POWER, GORDIAN eta PEREGRINEri.\nEIT Urban Mobility Accelerator Pitch Awards sariak itxaropen-izpia izan dira EIT Urban Mobility Business Creation Accelerator programaren bigarren atalerako. Atal hau urtarrilaren 2021eko 1etik ekainaren 30era arte luzatzen da. Sei hileotan 25 startupek euren izena eman dute azeleraziorako ekintzetan. Ekintzok, gure bost berrikuntza zentroetan (Praga, Helmond, Bartzelona, Munich eta Copenhague) sustatu dituzte gure kideek.\nJardunaldiko Bideoa HEMEN\nASIMOBek bere zerbitzuak eskaintzen dizkie kale eta errepideen mantenuaz arduratzen diren entitateei, behaketa erregularrari dagozkion zeregin jakin batzuk automatizatuz, trafiko-istripuak gutxiagotzeko funtsezkoak direnak: “Inteligentzia Artifizialean oinarritutako teknologiak eta IoT (Internet of Things) baliatuz”.\nEstibaliz Barañano, socia y directora de ASIMOB


Gutuna: Onartezina den tragedia - Zarautz - Zarauzkohitza.eus\nGutuna: Onartezina den tragedia\nItziar Murua 2021-01-11 09:00\nItziar Murua Zarauzko EH Bilduko buruak honako testua helarazi dio Zarauzkohitza.eus-i.\nBukatu dira gabonak eta festak, COVID-19ak baldintzatutakoak aurtengoak, ahal izan dugun neurrian, maite ditugunekin ospatu ditugunak, gure artean ez daudenak eta haien ondoan bizi izandako uneak oroituz.\nSeguru asko, familiekin eta lagunekin bizitako une horiek beste batzuetan baino askoz gehiago baloratu ditugu, gure ondoan daudelako eta ondo dakigulako hori, batez ere egungo egoeran, zori handiko gauza dela.\nAgian konturatu gara, halaber, gure artean badirela alboan inor ez dutenak, egunero gizarte-bazterketa pairatzen dutenak. Beraientzat, jai zoriontsuak iritsi beharrean, negu gordina iristen da, eta horri bakardadean eta etxerik gabe egin behar diote aurre batzuek. Eguberri egunean, albiste tristeak esnatu gintuen: pertsona bat hil zen goizaldean kale gorrian lo zegoela, estalperik gabe, Zarauzko bihotz-bihotzean, Torre Luzea parkean. Gizarte Zerbitzuetako Zuzendari eta Kudeatzaileen Estatuko Elkartearen urteroko azterlanaren arabera, gizarte-zerbitzuetan egindako inbertsioagatik "bikaintasun"; maila lortu duen\nBaina bikaintasun hori zalantzan geratzen da azken urteetan gizarte-bazterketako egoeran bizi diren herritarrei eskaini beharko litzaizkiekeen gizarte-zerbitzuekin gertatu dena aztertzen dugunean. Izan ere, erakunde publikoen erantzukizuna da pertsonak zaintzea eta horretarako behar diren baliabideak ematea. 2011ko azaroan, Bilduko Juan Luis Illarramendiren alkatetzapean, Neguetxeak bere ibilbidea hasi zuen. Urteko sasoirik gogorrenean eskaintzen zuen arreta zerbitzuak, Bilduk gobernatzen zuen Gipuzkoako Foru Aldundiak utzitako Zarauzko Monte Albertia eraikinean. Etxerik gabeko pertsonentzako gaueko harrera-proiektu hau Caritasek eta Gurutze Gorriak Ane Eizmendik zuzendutako gizarte-zerbitzuen sailari egindako proposamen batetik jaio zen, etxerik gabeko pertsonei ostatu duin eta seguru bat eskaintzeko, giza-kalteak murrizteko, giza elkartasuna sustatzeko eta gizartea sentsibilizatzeko besteak beste. Bost hilabetetan 300 gau-zerbitzu inguru ematera iritsi zen.\nBilduk hilabete gutxi batzuetan martxan jarri zuen zerbitzuak ez zuen EAJren eta PSE-EEren Udal Gobernuarekin legealdi bat ere iraun. Izan ere, 2018ko neguan eman zen zerbitzu hori azkenengo aldiz. Itxiera hori Monte Albertia ez zela lekurik egokiena, zerbitzu hori Urola Kosta eta Iraurgi mankomunitateen eskumena zela eta konponbide integrala behar duen gaia zela argudiatuz arrazoitu zuten.\nBertako erabiltzaileentzat beste aukerarik proposatu gabe itxi zuen zerbitzua EAJ eta PSE-EEko udal gobernuak, aurreikuspen falta eta arduragabekeria nabarmena erakutsiz.\n2016an, Neguetxea itxi baino bi urte lehenago, Urola-Kostako Mankomunitatearen 2017rako aurrekontuen negoziazioan, EH Bilduk udalen artean gizarte-zerbitzuekin lotutako gaiei erantzuteko zerbitzua sortu, koordinatu eta bultzatuko zuen teknikari baten kontratazioa eskatu zuen.\nEskaera horren erantzuna Urola Kostako gizarte-zerbitzuen azterketara mugatu zen, gerora inoiz iritsi ez diren erabakiak hartzeko oinarri gisa erabili behar zen azterlan honetara 30.000 euro bideratuz. Azterlan horrek dio Zarautz dela eguneko eta gaueko harrera-zentro integralaren kokalekurik gomendagarriena.\nDuela hilabete bat bakarrik, 2021erako Udal Elkarteko aurrekontuak negoziatu bitartean, berriz ere azpimarratu genuen gizarte-bazterketako egoeran dauden pertsonei urte osoan arreta emango dien zerbitzu baten inguruan konpromisoa hartu behar zela, baina ez genuen erantzun onik lortu eskaera horrentzat.\nNahiz eta egia den urte osoko gaueko eta eguneko arreta-zerbitzua eskualdeko udalerrien ardura dela, Zarauzko Udalak ez zuen erabaki behar arreta hori etetea eskualdean beste aukera bat martxan jarri gabe. Erabaki horren aurrean, gure taldeak mozio bana aurkeztu zuen 2019ko urtarrilean eta urrian, eskualdean Zentro Integral bat eduki arte, eta behin-behineko neurri gisa, Zarauzko Udalak neguko hilabeteetarako gaueko harrera-zerbitzua berriz martxan jar zezan eskatuz. Udal Gobernuko bi alderdiek, EAJk eta PSE-EEk, atzera bota zituzten biak.\nNegu honetan, gainera, pandemiak sortutako osasun-krisi globalak larriagotu baino ez du egin kolektibo horren problematika, nekez bete baitezake etxeratze agindua etxerik ez duenak. Zarautzen, hala ere, ez da hotzaren protokoloa aktibatu ahal izateko espaziorik prestatzera iritsi ere egin oraingoz.\nEzin dugu negu bat gehiago igaro behar duten pertsonak behar bezala artatu gabe. Kale gorrian hildako pertsona bat onartu ezin dugun tragedia bat da. Guztion ardura da gure eskualdeak bizi duen egoera honi konponbide azkar bat ematea eta gure eskua, beti bezala, luzatuta daukagu elkarrekin lan egiteko.


NASAk egindako zulo beltza benetan plasmoidea da: Martin Vrijland\nNASAk egindako zulo beltza plasma plasmidoa da benetan\nFiled in BERRIAK ANALISIAK\tby Martin Vrijland\t3 azaroan 2019\t• 3 Comments\nLaster argitaratuko den liburuan, besteak beste, unibertsoaz hitz egingo dut hautematen dugula uste dugunez. Besteak beste, 'zulo beltzen' fenomenoa eztabaidatzen da. Duela gutxi NASAk zulo beltz baten "argazkia" aurkeztu zuen. Beheko bideoan azalduko da zulo beltz hau seguruenik plasma plasmidoa dela. Merezi du bideoa eta beste bideoak kanaletik ikustea 'Thunderbolts proiektua'ikusteko. Nire liburuari buruzko informazio gehiago aurreko hau post. Laster entregatzeko data zehatza aurkeztuko dut.\nZenbait lege natural unibertsoaren barruan aplikatzen direla suposatuz, baliagarria da Immanuel Velikovskiren teoriak aztertzea. David Talbott eta Wal Thornill zientzialarien Thunderbolts Proiektuak, Velikosvkyren teoriak landu ditu, eta oinarri horiei buruzko planeten jatorriari, konposizioari, tenperaturari eta atmosferari buruzko azalpen zehatzak eskaintzen ditu. Izan ere, behatzen duten unibertsoaren barruan grabitatearen dirua ez ezik, karga elektrikoa ere suposatuko dute. Azken batean, planetak elektrikoki kargatzen dira. Elkarrengandik hurbil daudenean, isurketak izaten dira maiz, plasma eratu ahal izateko.\nUnibertsoaren egungo eredu teorikoan, zulo beltzak Einstein-ek grabitatearen erlatibitatearen teorian oinarritzen dira, unibertsoa (hautematen dugun moduan) ere elektrikoki kargatuta dagoela kontuan hartu gabe. Albert Einstein ereduan 'zulo beltzen' kontzeptua landu zen. Gauza bitxia da teoria horren zulo beltzak hain astunak izango zirela masa eta argi guztia xurgatzen baitute. Definizioaren arabera, argia ez da horrelako zulo beltz batetik itzultzen eta beraz ezin da ikusi. Zientziak, hala ere, aldarrikatzen du oraindik ikus dezaketela dirdira hain zulo beltz baten inguruan eta, beraz, NASAk 2019-en zulo beltzaren inguruan dirdiraren lehen argazkia aurkeztu zuen.\nZulo beltzen existentziaren teoria hipotesi metaketa bat da eta zientzia bere hipotesietara eusteko joera handia dago, katearen zati bat baita hori Einsteinen teorietan oinarrituta dago erortzen da, teoria osoa huts egiten hasten da.\nHala ere, zulo beltzak ez dira existitzen seguruenik. Wal Thornhill-ek azaltzen duen YouTube aurkezpenean azaltzen du NASAk egin zuena plasma plasmidoa dela. Plasma plasmidoa elektrikoki kargatutako zelaien erdian sortzen da. Laborategiko probek NASA zulo beltz baten argazkia ateratako irudi bera erakusten dute.\nNASAk urrian 2019 aurkeztu zuen beste irudi bat argazki horren ordenagailuen simulazio grafikoa da eta, beraz, ez da benetako irudia, marrazkia baizik.\nZulo beltzek materia guztia erakarri eta xurgatuko lukete eta batzuen arabera beste dimentsi batzuetako atariak izango lirateke. Oso teoria nekez daude, hauxe baita galdera: nora doa gai hori guztia?\nOrain badakigu bikoitza erorketa esperimentua) materia hori pertzepzioaren bidez soilik gauzatzen da eta unibertsoa pertzepzioaren ondorioz soilik existitzen da; pertzepzioa "kontzientzia formaren posiziotik". Zulo beltz batekin, materia bat-batean ez zen gehiago behatuko, pantaila bateko hildako pixel batekin alderatu zitekeena. Zenbait lege natural simulazioaren barruan aplikatzen dira, eta unibertsoan karga elektrikoa Einstein-ek kontatzen ez duen faktorea da. Liburua prestatzeko, erabilgarria da aldez aurretik horretaz jabetzea.\nLaua lurreko teoriak zentzugabekeria da pentsalari kritikoak leku lazgarrian kokatzeko\nTags: David Talbott, elektrikoa, ezaugarri, gat, zulo, Immanuel Velikovsky, NASA, plasmoïde, Thunderbolts proiektua, Universum, Wal Thornill, beltza, beltza\n3 azaroan 2019 17-n: 58\nEz nuke itsuki zentratuko NASAk askatzen duen guztia, iraganean hainbat aldiz frogatu da argazki eta bideo materiala manipulatzen dutela. Eta einsteini dagokionez, Teslak hobeto ulertu zuen\n3 azaroan 2019 22-n: 27\nIzan ere, guztia Nasa-tik beti egiaztatu behar duzu eta bikoitza egiaztatu. Billy Wilder eta Stanley Kubrick bezalako zuzendariak egon dira munduan gezurrak egin dituztenak orain arte zinema irudiak eta iruzurrak editatzen. Baina ezin duzu horri buruz ezer esan.\n4 azaroan 2019 02-n: 34\n« Gina eta Marinusen hilketa bikoitza Pathé zineman Groningen zineman\nGazte erakundeek alarma erasotzen dute 'zainketa' gehiegikeria delako? »\nBisita guztiraak: 13.823.644\nMartin Vrijland op Hasi dira erasoak? Psycholance dagoeneko argi berdea 2018-en eman zen Els Borst / Bart van U. kasuan oinarrituta


Auzolan taldeak bota du Sunbillako Santiburtzio bestetako txupinazoa - Malerreka - Erran.eus\nAuzolan taldeak bota du Sunbillako Santiburtzio bestetako txupinazoa\nTtipi-Ttapa 2018-08-13 10:35\nTxupinazoa bota zuen auzolan taldea, udal ordezkariekin eta kartel lehiaketako irabazleekin. Argazkia: Josetxo Apeztegia\nLehen suziria baino lehen frontenis txapelketako finalak jokatu zituzten eta ondotik asteburu bikaina izan dute\nJoan den ortziralean, arratseko 8etan, Santiburtzio bestetako altxaferoa bota zuten. Aurtengoan Auzolan taldeak bota zuen. Kide bakoitzari herriko alkateak, Ametsek herriko zapia jarri zion. Ondoren Luis Manterolak lehen suziria bota zuen eta segidan bere taldekideek baita aurtengo kartel lehiaketan irabazi duten Kristina Elizondo eta Jon Ibarrak ere.\nAltxaferoa bota baino lehen, goizean, Frontenis txapelketako finalak jokatu zituzten Sunbillan. Gizonezkoetan txapeldunak Xabier Lazkano eta Julen Juankorena izan ziren, bigarrenak Julen Ibarra eta Iñigo Arrieta eta hirugarrenak Mikel Arrieta eta Haritz Arriola. Emakumezkoetan berriz txapeldunak Aintzane Ibarra eta Amaia Arretxea, bigarrenak Nekane Gartzia eta Ana Gartxitorena eta hirugarrenak Itxaso eta Irati Arrieta.\nArratsaldean haurrendako herri kirolak izan ziren baita txirrindulari proba ikusgarria ere, ea nor azkena iritsi gelditu gabe eta hanka jarri gabe.\nSan Tiburtzio eguna larunbatean\nLarunbat goizean argi soinuak gaiteruekin. Ondoren herriko korporazioa eta apaiza, dantzariak, erraldoiak, gaiteroak eta txistulariak lagunduta udaletxetik elizara joan ziren. Han herriko zaindariaren ohorezko meza ederra izan zen bertako abesbatzak kantatua eta aurtengoan, lehen aldiz, herriko hamar dantzarik eliz barrenean aurreskua dantzatu zuten. Ondoren herriko plazan dantzarien emanaldia eskaini zen eta akitutakoan urtero bezala luntxa.\nArratsaldean Ramon Latasaren omenez jaialdi ederra izan zen. XVII urtea da jada jaialdi eder hau antolatzen dela. Urtetik urtera jende gehiago etortzen da. Aurtengoan 660 pertsona bertaratu ziren herrira aizkolari eta txingalariak ikustera pasa den urtean baina 220 ikusle gehiago.\nArratsaldean ere herriko plazan eta berrikuntza moduan Beti Gazteko Lerro Dantza taldeko 50 bat lagunek emanaldi ederra eskeini zuten.\nGauez, berrikuntza bezala, aurten zezen-suzkoa izan zen zubi berrian.\nIgandean herri-krosa eta Miguel Latasa Memoriala pilotan\nAbuztuak 12 igandea, hau ere argi soinuekin hasi zen. Ondoren Ulibeltzak Elkartetik hasita herri krosa izan zen. Honetan ere partaidetza ederra izan zen. Bukatutakoan oroigarriak banatu zitzaizkien parte-hartzaile guztiei baita goxokiak ere. Haur guztien artean baloi kuadrilla bota zituzten eta ondoren luntx eder bat izan zuten. Argazkiak.\nArratsaldean VIII Memorial Miguel Latasa jokatu zen. Bertara ere jendetza hurbildu zen eskuz binakako partidak nola erremonte partidua ikustera. Omenaldi ttiki bat egin zitzaion Sunbillan bizi den Koteto Ezkurra Zunzarreni. Ulibeltzak Elkarteko juntako kideek txapela bat eta herriko zapi bat oparitu zieten. Guante eta erremonteko bere lagunak ere arkua egin zioten. Zorionak Koteto.\nArratsaldean Zumba ere izan zen plazan baita bokatada eta musika ere. Zezen suzkoaz gozatzeko aukera ere izan zen atzo gauean.\nSunbillako bestak 2018 asteburua\nTxupinazoa, frontenis txapelketa, San Tiburtzio eguneko ospakizunak, Ramon Latasa saria edo Koteto Ezkurrari omenaldia. Asteburu emankorra izan dut...


Comercio Justo Donostia - Sarean lan egiten dugu\nHasieraSarean lan egiten dugu\nSortu zenez geroztik, Donostiako Bidezko Merkataritza Taldeak Donostiako udalerrian Bidezko Merkataritza sustatzen duten eragile eta erakundeak elkartzeko helburu argia izan du. Guztion indarrak batu, sentsibilizazio-lan eraginkorrago bat egiteko eta herritarrei mugimendu horri buruzko ikuspegi sendo eta bateratua eman ahal izateko.\nIkuspegi horrekin, Donostiako Bidezko Merkataritza Taldeak era askotako ekimen eta proposamenetan parte hartzen du hiriko beste erakunde batzuekin batera. Era berean, harreman estua dugu Estatuko Bidezko Merkataritzako Koordinakundearekin.\nBestalde, Donostiako Bidezko Merkataritza Taldea zabalik dago beti, berarekin elkarlanean jardun nahi duten talde eta erakunde guztiekin batera lan egiteko, bai unean uneko proposamen edo jardueretan, eta baita modu iraunkorrean, nahi duenari Taldeko partaide izateko aukera emanez.\nPobrezia Zero Plataforma\nEstatuko Bidezko Merkataritzako Koordinakundea


Zer nahi dute gazteek lana bilatzen dutenean? — Gaztezulo\nZer nahi dute gazteek lana bilatzen dutenean? Lan ordu luzeak eta kontratatutako enpresari erabateko arduraldia. Horrela ulertzen zen lehen lana. Esfortzu eta dedikazio handiago eta ordu gehiago egiten baziren soldata igoerarekin saritzen zen hori: sekulako kotxea, etxe puska eta apartamentua hondartzan. Hori zein behintzat helburua. Ekoiztu, ekoiztu, ekoiztu eta norbait izan. https://www.gaztezulo.eus/albisteak/zer-nahi-dute-gazteek-lana-bilatzen-dutenean https://www.gaztezulo.eus/albisteak/zer-nahi-dute-gazteek-lana-bilatzen-dutenean/@@download/image/1*lNQBn8QwZtN1so8YZIZQeg.png\nLan ordu luzeak eta kontratatutako enpresari erabateko arduraldia. Horrela ulertzen zen lehen lana. Esfortzu eta dedikazio handiago eta ordu gehiago egiten baziren soldata igoerarekin saritzen zen hori: sekulako kotxea, etxe puska eta apartamentua hondartzan. Hori zein behintzat helburua. Ekoiztu, ekoiztu, ekoiztu eta norbait izan.\nOrain eurak datoz ordea, milenialak eta Z belaunaldikoak. Eta beraientzat ekoiztu eta ekoiztu aritzearena ez da aukera erakargarri bat. Paradigma aldaketa bat dago, egungo gazteek ongizatearen beste ideia bat dute, eta baita hori lortzeko egin behar denaz ere. Gazteek ez dituzte nahi diruagatik euren askatasuna eta hazkuntza pertsonala galdu.\nBelaunaldi erreleboa lan munduan gertatzen ari da, baina beste ikuspegi ezberdin batekin datoz. Askoz ere digitalagoak dira eta honek lan paradigma berri bati hasiera eman dio. Hasteko askok malgutasuna eta etxetik lan egiteko aukerak bilatzen dituzte.\nGazteak inoiz baino kontzienteago dira ongi egon nahi dutela, eta horretarako ez dela ona egun osoa lanean aritzea denbora librerik gabe. Diruaren gainetik jartzen dute norbere burua, gauza materialen gainetik ongizatea. Denbora lehenesten dute irabaztearen gainetik. Luxua orain lotuago dago esperientziekin eta denbora librearekin. Egindako ikerketa baten arabera, malgutasuna da gazteek lan batean gehien bilatzen dutena, hau da, nahi dutena lana euren bizi estilora txertatzea da eta ez alderantziz.\nZerk egiten du erakargarri erakunde bat gazteentzat?\nIkasten jarraitzeko aukera izatea da puntu horietako, baita honen estatus soziala ere, lan giroa eta erakunde horrek gizarteri eskaintzen diona. Hauek dira Z belaunaldiarentzat eta milenialentzat punturik garrantzitsuenetakoak Randstad Employer Brand Reserarch 2019 txostenaren arabera.\nErakundeak prest al daude horrelako baldintzak onartzeko?\nGauza bat nahi dena da eta bestea aurkitzen dena. Garai berrien hasiera badirudi ere lan munduan, telelanaren onurak frogatu ditugun honetan, oraindik bide luzea dago eskaintzen denaren eta nahi denaren arteko tartea estutzeko. Erakundeen aldetik gazteen nahietara egokitzeko gogoa badago, baina oraindik hanka motz geratzen dira dauden proposamen urriak. Izan ere, erakunde eta sektore bakoitzak bere errealitate propioa du eta ordutegiak malgutzea askotan zaila izan daiteke.\nIndartsu datoz Z belaunaldikoak\nMilenialak baino teknologikoagoak dira eta horrek euren nortasuna eta mundua ulertzeko eran eragina du. Internet bidez ikasi duten lehengoetakoak izan dira eta horregatik euren kabuz ikastera ohituta daude, ez dute interes berezirik titulazio ofizialetan. Horrek ez du esan nahi beraien artean talenturik ez dagoenik. Ikasteko modu hau bokazioetan erdiratzen da, euren zaletasun eta pasioetan. Z belaunaldikoek nahiago dute gustukoa duten hori lan bihurtu.\nGainera, IMF Business School-ek 2019an burututako ikerketa baten arabera, gazte hauek aldaketetara erraztasunez egokitzen dira inongo dramarik gabe. Helburuak argi dituzte, nahiz eta berehala emaitzak nahi izaten dituzten. Hori dela eta, askok euren proiektu propioak sortzen dituzte inoren zain egon gabe. Hain da horrela, ikerketa dioenez gazte hauen %55 euren enpresa propioa sortzean interesatuak daude.\nBesteentzat lan egitea aukeratzen dutenek, lan egonkor bat bilatzen dute, segurtasuna emango diena, baina ez du zertan lanpostu finkoa izan behar. Gehiengoak enpresa ertain edo handiak bilatzen ditu, ikasteko eta profesionalki hazteko aukerak ematen dizkienak. Hala ere, nahiago dute erakundek txikietan hasi, euren esperientzia bertan eskuratzeko.\nIMF Business-en txostena amaitzen da esanez Z belaunaldikoak askoz ere solidarioagoak direla beste belaunaldiak baino, krisi garaiak ezagutu dituztelako beharbada. Gazte hauen %26 boluntario moduan aritzen da eta 10etik 6k adierazten dute aldaketa positibo bat egin nahi duela bere inguruan. Hori egiteko, denbora libre gehiago behar dute eta lan ordu gutxiago. Horregatik da malgutasuna horren beharrezkoa. Trukean, prest daude euren lana edozein lekutan eta edozein ordutan egiteko.


Banda Batxoki | Txantxangorria-Euskal karaokeak\nIruñeko Txantrea auzoan sortutako taldea. Punk parrandazalea egiten dute, eta Euskal Herrian barrena hainbat kontzertu eskaini dituzte. “Gure filosofia Tijuana in Bluek edo Huajoloteek zutenaren antzekoa da: aldarrikapena, parranda, guztiak bost axola…”. Dagoeneko bi disko bat argitaratu dituzte.\n110 Harrien dantza!\nBake garaietarako borroka kantak (2010)\nZaharragoak, gaiztoagoak (2006)\nJan Goikoa eta Lege Txarra, 2005 (2005)


Viedma eta Patagonesko 'Beti Aurrera' Euskal Etxekoek dantzaz eta kantuz ospatu zuten San Juan sua\n'Beti Aurrera Aberri Etxea'koen San Juan sua eta euskal etxeko kide eta dantzariak\nMunduan zehar barreiatuta dauden euskaldunek ekainaren 20tik 28ra bitartean ari dira ospatzen San Juan bezperako suaren tradizioa. Gehienek aurreko edo ondoko asteburuetan ospatuko dute, ez baita erraza aste egun gorri batean, biharamunean lana egin behar delarik, gauzak antolatu eta jendea mugiaraztea. Argentinan, asko dira suaren ohiturari segitzen diotenak. Datozen lerro eta argazkietan Viedma (Rio Negro) eta Carmen de Patagones (Buenos Aires) herrietako euskaldunak biltzen dituen 'Beti Aurrera Aberri Etxea'koen ospakizuna dakargu gogora. Dantzari eta kantari ekin zioten gauari, joan den asteburuan, tradizioa beste behin biziaraziz.\nViedma, Argentina. San Juan sua pizteko ohitura antzinakoa da. Ez dago zehatz jakiterik, baina Euskal Herrian betidanik ezagutu izan den eguzkia gurtzeko erritotzat aurkeztu ohi dute. Euskal Herriko hamaika txokotan egindakoa Diasporako beste hainbat bazterretan ere finki gorde eta biziarazten da. Tradizioak dio, sua izpiritu gaiztoak uxatzeko pizten dela. Horrela, gazteek suaren gainetik hiru aldiz egin behar dute salto euren barnea garbitu eta urte on bat izateko.\n[Viedma eta Carmen de Patagoneseko Euskal Etxeko dantzari, kide eta lagunek ohore egin zioten joan den asteburuan San Juan bezperako sua piztu eta solstizioaren festa ospatzeari]\nSan Juan suaren inguruan tradizio asko dago eta hauen eredu dira munduan zehar dauden euskal etxeek San Juan sua ospatzeko dituzten moduak. Kasu batzuetan ekainaren 23an egin dute sua, San Juan bezpera, baina gehienek aurreko asteburuan edota ekainaren 27 eta 28an ospatuko dute. Jai hau aurreratu dutenen artean dago Viedma eta Carmen de Patagonesko 'Beti Aurrera Aberri Etxea'. Bertako euskaldunek sua piztu eta sorgin itxurako panpinak jaurti zituzten surtara, izpiritu gaiztoak uxatzeko. Euskal etxeko dantza taldeak suaren inguruan dantza egin zuen eta honen ondoren bertan bildutako kideak ere animatu ziren dantza egitera. Honekin batera euskal kanta tradizionalak abestu zituzten euskal etxekoek gau berezi honetan. 'Beti Aurrera Aberri Etxea'ko kideen San Juan festa munduko beste zenbait tokitan egiten direnen arteko adibideetako bat da.\nGaurtik hasita eta datorren asteko asteburura arte, mundu osoko euskal etxeak ospatuko dute San Juan sua\nNecocheatik etorritako 'Otxote Osasuna'k giro berezia ekarri zion Patagones eta Viedmako EEren XI Urteurrenari\nEuropa eta Ameriketako euskal etxe ugarik beteko dute egunotan San Juan Gaueko suaren tradizio magikoa\nBeti Aurrera Aberri Etxea


Interneten sorrerak eragina izan al du?\nJende askok gaizki hitz egiten du Interneti buruz, esaten dute internetek ez duela dirurik ematen eta ez dela beraien negozioko eredua. Hasiera batean, dirua ez zuen ematen baina gaur egun gure lana zabaltzeko erabiltzen dugu eta horregatik jende gazte askok ezagutu gaitu. Irakurleak igotzen hari dira, interneti esker.\nInternetekin zuen salmentak jaitsi al dira?\nGuk ulertzen dugu jendeak nahiago duela dena dohainik edukitzea. Baina aldizkaria erosten dutenak guri diruz lagundu nahi digutela bezala hartzen dugu.\nArgia noiz sortu zenuten interneten?\nHasiera batean dena eskuz egiten genuen makinekin idatziz,hainbat gauza egiten genituen eskuz.\nInternet 1995ean sortu zen eta guk gure aldizkaria Internetera 1997an igotzen hasi ginen.Pentsatzen genuen beharrezkoa zela interneten jartzea, baina printzipioz dirua galdu bakarrik egiten genuen.\nHasieran ez zekiten zer egin baina gero pixkanaka elkarrizketak jartzen hasi ziren eta gero jende gehiago hasi zen webgunean lanean.Bideoak jartzen hasi ziren.Eta gaur egun irakurle asko lortu dituzte interneteri esker.\nZenbat langilek egiten duzue lan argian?\n25 langile gara eta 25 horietatik 23 jabeak gara. Lan talde ezberdinak sortu ziren eta ideia desberdinak ateratzen dira adibidez, orain diru gehiago irabazteko kamisetak eta poltsak egin ditugu.\nNoizbait ideiarik gabe gelditu al zarete?\nBai, batzuetan geratu gara galderarik gabe, baina erraz aurkitzen ditugu beste gai batzuk izan ere, hainbat gauza gertatzen dira egunerokoan. Badaude albiste batzuk ez direnak oso garrantzitsuak baina egunero ez dira gauza interesgarriak gertatzen.\nAldizkaria egitean zer gaietan zentratzen zarete?\nKazetariak taldeka banatuta gaude. Talde bakoitza bere gaian zentratzen da eta gaiak normalean politika, herri mugimenduen kontuak, feminismoa, ekonomia ,nazioartea, ekologismoa eta erraustegia. Eta bakoitzak bere gaia idazten du.\nFrankoren garaian noizbait pentsatu ahal zenuten elbitara pasatzea?\nEztabaida asko egon ziren horri buruz baina Argian lan egiten zuten guztiak oso Euskaldunank ziren. Argiako langileek pentsatzen zuten argia aurrera ateratzeko beharrezkoa zela euskara hutsezkoa mantentzea eta elebiduna egiten bazuten beti geldituko zen euskara bigarren. Aldizkaria egiten dugu dena euskaraz baina interneten badago atal dat Ingelesez. Astean bitan idazten ditugu bi notizia ingelesez guretzat garrantzitsuena dena.


Kontuhartzailetza-Diruzaintza 2017ko sarrera kategoria - inap.es\nKontuhartzailetza-Diruzaintza 2017ko sarrera kategoria/\nOgasun eta funtzio publikoko ministerioaren 512/2018 Agindua, maiatzaren 21ekoa, Kontu-Hartzailetza-Diruzaintza Azpieskala, kategoria sarrera, nazio mailako gaikuntza duten toki administrazioko funtzionarioen sarbide librerako hautatze-probetarako deialdia egiten duena.\nTFP/700/2018 agindua, ekainaren 29koa, gaikuntza nazionala duten toki administrazioko funtzionarioen Eskalan, Kontuhartzailetza-Diruzaintza Azpieskala, sarrera kategoria, sarbide askeko hautaketa probetarako epaimahaia izendatzen duena.\n- TFP/832/2018 agindua, 2018ko uztailaren 31koa, TFP/700/2018 ekainaren 29ko aginduko akatsak zuzentzen dituena.\n- TFP/831/2018 agindua, 2018ko uztailaren 31koa, lehengo epaimahiaren osaera aldatzen duena.\n- TFP/997/2018 agindua, 2018ko irailaren 27koa, bigarren epaimahiaren osaera aldatzen duena.\n- TFP/1045/2018 Agindua, 2018ko urriaren 8koa. Honen bidez, Kontu-Hartzailetza-Diruzaintza Azpieskala, sarrera kategoriako probetan, proba osagarriak egiteko aholkulari espezializatuak hautatzen dira.\n- Funtzio Publikoko Estatu-Idazkaritzako Ebazpena, 2018ko uztailaren 31koa, aurkari onartu eta baztertzen dituen behin betiko zerrenda onartzen duena.\n- Behin betiko onartuen zerrenda.\nLehen ariketarako ikasgelak.\n2.Ariketarako dei aldiak\n2. Ariketaren emaitzak:\n1. Urriaren 9tik 11ra bitarteko astea.\n2. Urriaren 15tik 19ra bitarteko astea.\n3. Urriaren 22 eta 23ko astea:\n3. ariketa 2018ko urriaren 27an, larunbata, 10:00etan izango da, Administrazio Publikoko Institutu Nazionalaren egoitzan, Madrilgo Atotxa kalean, 106. zenbakian.\nKontu-hartzailetza-Diruzaintzako ariketa praktikoa egiteko arauak. Ikasgelen aurkari banaketa.\n3. Ariketaren emaitzak:\nHizkuntza ariketa osagarria:\nHizkuntzen ariketa osagarria 2018ko azaroaren 17an, larunbata, 10:00etan izango da, Administrazio Publikoko Institutu Nazionalaren egoitzan, Madrilgo Atotxa kalean, 106. zenbakian.\nHizkuntz ariketa osagarriaren emaitzak:\nHautatze probak gainditu dituzten zerrenda eta lortutako puntuazioa:\nPraktiketako funtzionario izendapenaren agindua.\nKarrerako funtzionario izendapenaren agindua. 2019ko azaroaren 7an Bidalia


Adin txikikoen gaineko hitzarmena - Aretxabaleta - Goiena.eus\nAdin txikikoen gaineko hitzarmena\nIker Barandiaran 2007-12-03 12:31\nAdin txikikoen delituen aurrean, zigor motak arintzeko hitzarmena egingo dute Eudelek eta Udalak.\nUdaleko osoko bilkurak onartu du Eudelekin hitzarmena egitea. Hitzarmen horren oinarria da Aretxabaletako adin txikikoek gizabanako bati kalte egiten badiote edo ondasun baten kontra egiten badute, adin txikikoei beste mota bateko zigorrak ezartzea.\nEudelen helburua da adin txikikoei espetxe edo bestelako zigorrak ez ezartzea.\nHala, adin txikiko batek pertsona bat eraso izan balu, zigor moduan adibidez pertsona horri bere zereginetan lagundu beharko lioke, edo bestela sendatu beharko luke.\nGizartearen aldeko lanak\nBestela, adin txikiko batek ondasun baten kontra egingo balu, zigorra bestelakoa litzateke. Hain zuzen ere, gizartearen aldeko lanak egin beharko lituzke: kaleko jarlekuak margotzea dela edo beste eginkizunen bat, esaterako.\nEudelek uda aurretik luzatu zion hitzarmena egiteko proposamena Udalari. Udalak atzeratu egin zuen erabakia hartzea, baina aho batez onartu zuen osoko bilkuran. Hortaz, urtarrilean jarriko dute hitzarmena indarrean.


Suhiltzaile izateko ahaldundu | Gizartea | Berria\nZurrumurru xenofobo eta arrazisten aurkako sareak\nSuhiltzaile izateko ahaldundu\nGorroto mezuak susta ditzaketen diskurtsoei aurre egiteko, herritarrak ahalduntzeko proiektuak zabaltzen ari dira. Zurrumurru gaiztoak atzeman eta horiei erantzuteko moduak ematen dituzte: informatu, elkarrizketa bideratu, sentimenduak piztu, jokabideak salatu...\nGasteizen, Salburuko zurrumurruen aurkako sarea eratzeko prestakuntza tailerra. JAIZKI FONTANEDA / FOKU\nNazio Batuen Erakundeko Giza Eskubideen Kontseiluak «kezka handia» du Europan «sinesmen ezberdinak» dituztenen aurkako «estereotipo ezkorrak» zabaltzen ari direlako. Rosabel Argote CEAR Euskadiko kideak uste du Euskal Herrira ez direla «indartsu» heldu, baina gogorarazi du «sute txikiak» gertatu direla zurrumurruen ondorioz, eta horrek elkarbizitzan eragina duela. Sute horiei aurre egiteko, askotariko estrategiak garatzen ari dira egun. Herritarrak zurrumurruak atzeman eta erantzuteko ahalduntzea xede duten ekinbideak indarra hartuz joan dira 2010etik.\nGasteiz izan da horretan sakondu duen azken hiria. Maiatzean amaitu zen Salburuko Zurrumurruen aurkako eragileen sareko partaideen prestakuntza, eta atzo izan zuten lehen bilera. Gasteizko Udalak sustatu du ekinbidea. Silvia Pardes Bizikidetza Zerbitzuko kidearen iritziz, sarea «berdinen arteko komunikazioa eraldatzeko» tresna bat da: «Harremanak norabide positiboago batean joateko baliabidea da». Herritarrek eta elkarteetako ordezkariek osatzen dute sarea, «konpromisoak» bultzatuta. «Parte hartzaileek ikusi dute elkarbizitza ez dela berez helduko, eta zerbait egin behar dela». Halaber, sare horiek udalak abiarazi baditu ere, «une zehatz batean» autonomoak izateko jaioak dira, Pardesek gaineratu duenez; horrek «boterea» aitortzen diela ondorioztatu du, noiznahi kontuak eska diezazkieketelako arduradun politikoei.\nSustraituz doan sarea\nZurrumurruen aurkako sareak Bartzelonan sortu zituzten, 2010ean. Ordutik, Europan zabaldu dira. Euskal Herrian ere hainbat proiektu jaio dira: Zaska sarea Nafarroan, ZAS Zurrumurruen Aurkako Sarea Araban, Bizkaian eta Gipuzkoan... Azken horren barruan, hainbat administrazio eta elkarte daude. Horietako bat da Amekadi gatazken kudeaketa baketsurako eta elkarbizitza sustatzeko elkartea. Elkarte hori arduratzen da Gasteizko zurrumurruen aurkako eragileak trebatzeaz eta «erraztasunak» emateaz.\nAne Lezama Amekadiko kideak azaldu du sarearen partaideena dela egitasmoa: «Ez dugu parte hartzen, aukerak eskaintzen baizik». Basaurin eta Bilbon ere ari dira lanean. Lezamak gaineratu du zurrumurruak tokiko egoeretara egokitzen direla. Edonola ere, leku guztietan antzekoak errepikatzen direla argitu du, sarri gizarte laguntzekin lotuta. «Antzematen dituzten zurrumurruen edo kezken arabera ematen diegu laguntza». Trebakuntzan jartzen dute arreta berezia, komunikazioan: «Hori da erronkarik handiena; elkarrizketak irabaztea baino, helburua da ulertzea zergatik zabaltzen dituen zurrumurruak maite duzun pertsona batek, eta pertsona horri duda sorraraztea».\nGasteizen, Salburukoaz gain, beste eragile sare bat ari da lanean iaztik. Miguel Sanchez Medrano bertako kide da. Gazalbide auzoko elkarte bateko ordezkari gisa sartu zen prestakuntzan, eta elkartera eramaten du bertan jasotako informazioa. «Formakuntzak balio du norberak bere jarrerak azter ditzan, besteenak ere ulertzeko; batzuetan, borondate ona ez da nahikoa, metodologia ona ere behar baita». Luis de Luz ere iaz sortutako sareko kidea da. Irakaslea da Koldo Mitxelena ikastetxean: «Kulturartekotasuna sustatzeko interesa dago, baina kezka ere bai, hori galaraz dezaketen jokabideen aurrean».\nGasteizko ekinbideak administraziok sustatu ditu, baina badaude kontrako abiapuntua duten lan ildoak ere. CEAR Euskadik, adibidez, herritarrak politikarien aurrean ahalduntzeko tresna bat prestatu du: Herritarrak diskurtso politiko xenofoboen kontra. Suteen aurkako gida. Azken urteetan, CEAR Euskadik hainbat bide urratu ditu; Ez utzi endredatzen kanpaina horren adibide da. Ordea, azken proiektuan, ordezkari politikoen mezu xenofoboei erantzuteko bideak ezagutaraztea bilatu dute. «Politikariek hedabideetan pribilegiozko sarbidea dutela baliatzen dute mezua zabaltzeko», azaldu du Rosabel Argotek.\nMezu horiei erantzuteko hemeretzi baliabide jaso ditu CEAR Euskadik gida batean, Gipuzkoako SOS Arrazakeriarekiko elkarlanean. «Urteetan bilatu badugu ere, ez dago konponbide bakar eta behin betiko bat; askotariko lekuetatik heldu behar zaio egoerari, eta inoiz ez du behin betiko erantzuna emango». Aniztasun hori baliatzeko moduak xehatu dituzte gidan: bide bat hartzeko abokaturik behar al den, doakoa lortzea posible ote den, baldintzak, baliabideak...\nTresna horiek suteetako osagaien arabera antolatu dituzte. Adibidez, lau lan ildo proposatu dituzte jarrera xenofoboak elikatzen dituzten diskurtsoei muga jartzeko, zurrumurruen erregaia eteteko: auzibideak, instituzioen arloa, eremu politikoa eta elkarteen zein herritarren ekinbideak. Tartean daude fiskalarekin harremanetan jartzea, NBEra jotzea, alderdi politikoen diziplina batzordeetara idaztea edo gizarte mobilizazioak abiatzea. «Herritarrek ez dakite zer baliabide dituzten eskura; ez zaie bururatzen erabil ditzaketenik».\nGidaren lehen edizioa Interneten ikus daiteke. Beste bat prestatuko dute datorren urtean, kasu bakoitzaren adibide erreal bat jarriz, tresnak baliagarriak direla erakusteko. «Neurri batzuk epe luzerakoak dira, baina eraginkorrak». Euskal Herrian halakoen ereduak badaudela gogoratu du Argotek; Gora Gasteiz jarri du adibide, Javier Maroto alkate ohiaren jarrera xenofoboei erantzun zien herri mugimendua.


Jai gunetik hiri osoraino zabaldu nahi dituzte herri sanferminak | EIBZko liburutegia\nEztabaidarako marko ireki bat sortu nahi dute, Iruñeko herri eragile guztiek eta norbanako guztiek parte hartzeko. Bakoitzak bere lan esparrutik ekarpenak egitea espero dute; hala, «benetako herri sanferminak» lortzeko beharrezkoak diren tresnak identifikatzea da helburua.\nBi fasetan bereiziko dute mahai ingurua: lehenbizi, oraingo sanferminen analisia eginen da, eta, gero, «hainbeste desio» dituzten herri sanferminak antolatzeko eztabaida dinamikoak hasiko dituzte. Lau ardatzen bueltan ibiliko dira. Lehenik eta behin, argi utzi nahi dute zein den herri mugimenduak festetan egin behar duen ekarpena. Era berean, jaietan landu beharreko balioak antzeman nahi dituzte. Hirugarrenik, hiriko guneen kudeaketaz hitz eginen dute. Eta, azkenik, mugimenduak Iruñeko Udalarekin izan behar duen harremana aztertuko dute. Lan ildo bakoitzean behar batzuk aterako dira, eta horiek asebetetzeko zein lanabes erabili behar diren erabakitzea da jomuga.\nModu berean, udalak nola lagun dezakeen aztertzea ezinbestekotzat jo dute. «UPNk orain arte izan duen jai ereduan festatik aldendu nahi izan gaituzte. Gu beti saiatu gara protagonismoa herritarrei itzultzen, bai jaiak antolatzerakoan bai festaz gozatzerakoan, baina UPNk ikusle hutsak izatea nahi zuen. Badirudi aukera berri bat zabaldu zaigula udal berriarekin», baieztatu du Gorka Izko plataformako kideak.\nSanferminen Mahaira so\nAzken urteetan Gora Iruñearen jai gunearen bidez sanferminen «benetako» izaera bermatzeko gai izan direla gogorarazi dute, baina «jai gunea txiki geratu dela» uste dute. Areago, «hiri osora jauzi egiteko unea» dela berretsi du Izkok. Mikel Doldok Iruñeko Peñen Federazioaren izenean hitz egin du: «Benetako herri sanferminez gozatzeko sekula baino indar handiagoarekin lan egiteko prest gaude». Laster bilduko da Sanferminen Mahaia, eta Doldok aitortu du peñek orain arte parte hartu duten arren espero dutela aurten Gora Iruñeari ere aukera hori ematea. «Udalarekin batu baino lehen, non gauden jakin behar dugu, nondik jo jakiteko. Hori izango da topaketen funtsa», gehitu dio Izkok.\nLan gogorra egin behar izan dute Iruñeko herri mugimenduek azken urteetan, UPNk bidea erraztu beharrean, arantza zorrotzak besterik ez baitu jarri. Gora Iruñeari jai gunea jartzeko tokia ukatu izan dio, antolatutako jarduerak eta egitaraua debekatu, lortutako dirua konfiskatu edo isunak jarri eta abar. Baina guztiaren gainetik aurrera egiten saiatu dira. Udalaren jarrera «itxia» eta jaien «eredu pribatizatzailearen inposizioa ere» behin baino gehiagotan salatu izan dute. «Aspalditik amesten genituen sanferminak antolatzeko ateak ireki zaizkigu», ohartarazi du Cambrak.\nTestuinguru horretan, garai bateko festak berreskuratzeko hamaika arrazoi dagoela baieztatu, eta ezaugarri ugari nabarmendu ditu Cambrak: «Bat-batekotasuna, auzolana, bizipenak partekatzea, euskal kultura, parekidetasuna, eraso sexistarik gabeko jaiak, parte hartzaileak, kultura aniztasuna, garbitasuna, bizikidetza… Sekula baino ilusio handiagoa daukagu herri sanferminak antolatzeko». Azkenik, Izkok ohartarazi du une honetan iruindar askok alde egiten dutela sanferminetan, festak «gorroto» dituztelako. «Lehen ez zen halakorik gertatzen, eta, horregatik, buelta eman behar diogu jai ereduari. Badakigu ez dela bi egunetan egiteko zerbait, baina pixkanaka joango gara pausoak ematen».\nAuzoetan ere, elkarlana\nHorrez gain, orain dela bi aste, lehen aldiz, Iruñeko Udala hiriko auzoetako jai batzorde guztiekin bildu zen. Gora Iruñeak egindako urratsa zoriondu du: «Urteak dira Iruñeko Udalak auzoetako jaiak antolatzeko garaian trabak eta oztopoak baino ez dituena jartzen, gurekin harremanetan jartzeko inolako kanalik ireki gabe. Gobernu eta udal aldaketaren ondoren, bestelako giroa nabari da jai batzordeetan». Askotan gaitzetsi dituzte azken urteotan auzoetako jaietan tasa eta isunen bidez jasandako «diru lapurretak», baina hemendik aurrera elkarlanean aritzeko borondatea erakutsi dute bi aldeek.\nKategoria Azalpen testua, Berria egunkaria, D eredua, DBH 3. eta 4. mailak, Etika eta Filosofia, Euskara, Gizarte Zientziak, Gizartea, etiketak Gora Iruñea, Herri sanferminak, Iruñeko Peñen Federazioa by Amaia. Gorde lotura.


Europako Batasunaren erronka nagusiak | Donostia Sustainibility\nDaniel Callejak, Europako Batzordeko Ingurumen Zuzendari Nagusiak, egiaztatu du Europar Batasunak aurrekaririk gabeko erronkei aurre egin behar diela. Erronka horien artean handiena klima-aldaketaren erronka da, jasangarritasunaren erronka handia.\nAlde horretatik, aurre egin eta kudeatu beharreko lau krisi handiak jartzen ditu mahai gainean: berotze globala, biodibertsitatearen krisia, baliabideen gehiegizko ustiapena, eta kutsaduraren krisia. Horri dagokionez, esan du Europar Batasunak lidergo handia hartu duela negoziazioetan. Horren adibide da Europako Itun Berdea, ikuspegi holistikoarekin koherentea den proposamena. Ekonomiaren deskarbonizazioan eta horrek ekarriko duen garrantzian ere eragin du, baita finkatutako helburuak lotesleak izatearen garrantzian ere. Beste alderdi garrantzitsu bat ere landu da: finantzazioa. Aurrekontuen eta bonuen bidez finantzatuko da. Hori horrela izanik, Daniel Callejak uste du “Europatik eraldaketa handia bultzatzen ari direla”. Hizlariak Ursula Von der Leien-en hitzekin amaitzen du bere azalpena: “Europako Itun Berdea EBren hazkunde-estrategiaren funtsezko elementuetako bat da, eta Europako ekonomiarako berreskuratze ekologiko, sendo eta jasangarrirako bidea zehazten du”.\nBestalde, Hugo Moranek, Ingurumeneko Estatu Idazkariak, ingurumen eskubideen berezitasuna azpimarratu du. Eskubide horiek globalak izan behar dute nahitaez, ez dituzte muga administratiboak ulertzen. Gainera, ezinbestekoa da gizarteak ibilbide-orria bere gain hartzea eta bere egitea. Horri dagokionez, gaineratu du gaur egun badirela ikuspegi dibergenteak dituzten gizarte-pultsioak, baina talde-ulermen batera iritsi behar dugula aitortu du. Amaitzeko, erabateko aldaketa gertatzen ari dela azpimarratu du eta, alde horretatik, Europako funtsak beste etorkizun bat eraikitzera bideratu behar direla adierazi du.


Gose greba utzi du Asier Guridik — Berbia\nGose greba utzi du Asier Guridik\nOspitaleratu egin dute 35 eguneko protestak eragindako kalte fisikoengatik\nSare sozialen bidez jakinarazi zuen atzo Guridik berak gose greba bertan behera utzi duela. Nabarmen okerrera egin du bere osasun-egoerak azken astean, eta ospitale batean artatu behar izan zuten. Caracasko Perez de Leon ospitalean dago. Ondorioz, baraualdia etetea erabaki du oñatiarrak baina azpimarratu du borrokan jarraituko duela bere nortasun juridikoa aitor diezaiotela lortzeko.\nAsier Guridi iheslariak martxoaren 29an hasi zuen gose greba, nortasun juridiko agiriren bat eskura diezaioten eskatzeko. Espainiako Estatuak Venezuelan, Caracasen, duen Kontsulatu Nagusiaren aurrean egon da baraualdia egiten pasaportea eskatuz. Guridiri errefuxiatu izaera onartu zion Venezuelako gobernuak abenduan, orduan ere gose greba egin zuen. Baina errefuxiatu zedularen tramitaziorako indarrean dagoen pasaportea eskatzen zaio eta horrek prozesua blokeatzen du.\nAgiri ofizial bat eskuratu eta bere nortasun egoera erregularizatzea da Asier Guridiren helburua, hori lortu ezean bera eta 13 urteko bere semea heriotza zibilean daudela salatzen duelarik.\nAsier Guridi Zaloña oñatiarra 2005ean iritsi zela Venezuelara, Espainiatik ihesi. 2013an atxilotu zuten eta ordutik ez du nortasun juridikorik, ondorioz, ezin du legalki lanik egin, 2008an jaio zen semea Guridi deituraz erregistratu edota euskaldun herritar eskubideak transmititu, besteak beste.\nOñati ikerketa paleo-arkeologikoan erreferentziazko leku bihurtzeko erronkaz hasi dira “Oñatiko unibertsitatea” topaketak\n145 proposamen jaso dira orain arte Partaidetzazko aurrekontuak prozesurako


Emaneurre euskarari eguneko egitaraua prest dago - Goierriko Hitza : Goierriko Hitza\nEmaneurre euskarari eguneko egitaraua prest dago\nEmaneurre taldeak aurtengoan ere antolatu duen eguna Irailaren 7an izango da, eta egitarau polita prestatu dute egun horretarako.\n'Emaneurre euskarari' eguneko herri kirolak. / Argazkia: Emaneurre\n‘Emaneurre euskarari’ egunak bederatzigarren edizioa izango du aurten, kirola eta euskara sustatzea izaten dute helburu antolatzaileek egun honetan. Goizean, kuadrilen arteko herri kirolak izango dira. 8ko taldeetan banatuta ariko dira partaideak herri kiroletan, eta espero da aurreko urteetan bezain jendetsua izatea; izan ere, 160 pertsonak parte hartu zuten iazko edizioan, 20 taldek.\nHerri kirolen ondoren indarra hartzeko bazkari herrikoia izango da, eta herri kiroletan parte hartu ez dutenek ere izango dute aukera bazkarira hurbiltzeko. Sarrerak tabernetan egongo dira salgai, 10 eurotan.\nAmaiera emateko, Elizagoien ahizpak, Zuttik elektrotxaranga eta Nogen taldea izango dira, eguneko une ezberdinetan.


Segurtasun arazo larriak daude ETBko platoetan | LAB SINDIKATUA\nZerbitzu Publikoak Komunikabideak Segurtasun arazo larriak daude ETBko platoetan\nSegurtasun arazo larriak daude ETBko platoetan\nAtzo “Gu ta gutarrak” programan lehiakide batek istripua eduki zuen. Ez da batere harrigarria, LAB aspalditik ohartarazten ari baita eta zuzendaritzak ez duelako konponbiderik jartzeko asmorik.\nLan Osasun batzordeko bilera guztietan LABeko kideek lehiaketak egiteko garaian egoten diren arazoen eta arriskuen berri ematen dituzte. Azken oharpena pasa den astean bertan eman zen “Gu ta gutarrak” lehiaketan probak egiteko prozeduraz: erabiltzen den materiala ez dela egokia segurtasunaren aldetik ere; platoak ez daudela prestatuta horrelako muntaietarako; edota langileek ez dutela halako estruktura arriskugarriak muntatzeko behar den prestakuntza minimoa. Harrigarria da orain arte istripu gehiagorik gertatu ez izana, edo atzokoa bera larriagoa ez izana.\nETBko segurtasuneko, eta Miramongo arduradunek ez dute arazoa konpontzeko inolako asmorik adierazi, baizik eta ez-ikusiarena egin harik eta arazo bat eman arte. LABek zalantza du postu horiek betetzeko beharrezkoak diren eskakizunak betetzen ote dituzten arduradun guztiek.\nETBko LABek istripua eduki zuen lehiakideari gure elkartasuna adierazi nahi diogu alde batetik. Bestetik, berriro ez gertatzeko neurriak jartzeko exijitzen diogu ETBko Zuzendaritzari. Azkenik, LABek halakorik gertatzen ez jarraitzeko bere esku dauden neurri guztiak hartuko dituela jakinarazi nahi du.


Adin bakoitzerako jolas bat, jostailu desberdinak neska eta mutilentzat?\nAdin bakoitzerako jolas bat, jostailu desberdinak neska eta mutilentzat? Lehenengo urteetako jolasak komunak dira, berdinak neska eta mutilentzat. Guztion eginbeharra da egoera hori denboran ahalik eta gehien luzatzea. Neska-mutikoak hazten doazen heinean gehien zer gustatzen zaien eta ondoen norekin moldatzen diren konturatzen doaz. Urteek aurrera egin ahala mutilen eta nesken taldeak sortu ohi dituzte, beti baitago kidetasun ukaezin bat. Edonola ere, ingurune lasai eta aurreiritzirik gabekoetan jolas komunak ...\nKontsumoko Euskal Institutuak kontrolak egingo ditu salgaien etiketak eta segurtasuna bezalako alderdiak aztertzeko\n"Kalteberenak babestea da jostailuen ikuskaritza-kanpainaren xedea", adierazi du Kontsumobideko zuzendari Nora Abetek Kontsumoko Euskal Institutuak kontrolak egingo ditu salgaien etiketak eta segurtasuna bezalako alderdiak aztertzeko Egilea: Eusko Jaurlaritzako Turismo, Merkataritza eta Kontsumo Sailaren prentsa-kabinetea Euskadiko dendetan salmentan jarritako jostailuen ikuskaritza-kanpaina bati hasiera emango dio astelehenean Kontsumobidek, indarrean dagoen araudian ezarritako ...\nZERBITZUGUNEETAKO PERTSONEN ESKUBIDEEN SEGURTASUNAREN ALDEKO SINADURA\nZERBITZUGUNEETAKO JARDUERA EGOKIEN DEKALOGOA\nX estudio de los servicios de Atención al Cliente de los operadores de telecomunicaciones MOVISTAR ENCABEZA LA ATENCIÓN AL CLIENTE CON 6,45 PUNTOS ORANGE y JAZZTEL, en el umbral del aprobado, y MÁSMÓVIL, a más del 20% de diferencia · MÁSMÓVIL a 36% del líder en atención técnica y ORANGE y JAZZTEL a 23% en atención comercial · En ...\nKontsultak edo kexak\nInternet: jakin behar duzuna\nUCE-ren gomendioak entzun irratian UCE irratian


Indarkeria matxista | El Correo\nBataz beste eraildako emakume bat astean izan ziren iaz espainiar estatuan\nEmakume bat, eraso bat jasan ondoren. / Fotolia\nARANTXA URRETABIZKAIA Viernes, 9 febrero 2018, 00:52\nUrteak joan, urteak etorri eta emakumeon aurkako bortxak ez du nabarmenki behera egiten. Berrogeita hamarretik gora izan ziren espainiar estatuan iaz genero indarkeriaren eskutan hildako emakumeak. Ez dira hirurogeita hamar mende hasieran bezala, baino bataz beste eraildako emakume bat astean, gertaera jasanezina da.\nHorregatik da hain latza gertaera horren inguruko eztabaida, ez dakigulako nola gutxitu emakume eraildakoen kopurua, ez dugulako lortzen tratu gaizto guztien salaketa. Momentu honetan kartzelan daudenen artean lapurreta egotzita daudenen, eta genero indarkeria erabili duten gizonen kopurua berdina da. Drogen inguruko atxiloketak, berriz, hirugarren lekuan daude. Zigorra ezinbestekoa da, baina ez da indarkeria nabarmenki gutxitzeko gauza.\nIkusten dira seinale esperantzagarriak zerumugan. Adibidez, kartzelan dauden bitartean bortxakeriaren kontrako tratamendua hartu duten gizonek, esperientzia horretan parte hartzen ez dutenek baino gutxiagotan errepikatzen dute ekintza deitoragarri hori. Era berean, ugaldu egin dira kaltetua ez den norbaitek egindako salaketak, gehienak beste emakume batzuek eginak.\nEz dira falta, halere, laino beltzak. Adibidez, zazpi urtean genero bortxakeriaren kontrako telefonoan, laguntza eskatzeko balio duen telefono horretan (016), laurehun mila asmo txarreko dei jaso dira, gehienak gizonek eginak eta irainez eta madarikazioz josiak.\nAgian horrek frogatzen du oraindik ere gizon eta emakumeok ez dugula genero bortxaketari buruzko begirada berdina, gizonezko asko dagoela oraindik kultura matxistak kutsatua.\nHeziketa besterik ez zaigu gelditzen itxaropena sustatzeko. Mutilek ikasi behar dute bereizten zer den gizontasuna eta zer gizonkeria. Neskek ikasi behar dute etorriko denaren zantzua dakarren ekintza antzematen, indarkeria lehertu aurretik. Eta ez dute hori ikasiko helduok, guztiok, ez eskola sistemak bakarrik, berdintasuna zer den irakasten ez badiegu.\nOnartu da Arabako Mugikortasun Agintea sortzeko esparru hitzarmena Lehiaketa bat azkentzen ari da trenbidea lurperatzeak libre uzten duen espaziorako aukerak zehazteko


Euskal Pilota Iraitz Huegun txapeldun, eta Joseba Altuna txapeldunorde\nOsteguna, 2020.eko Otsailak 13\nMindara klubeko pilotariak adimen urritasuna duten kirolariei zuzendutako Paleta Egokituko X. Gipuzkoako Txapelketa irabazi du, eta Zarautz klubeko pilotaria sailkatu da bigarren; txapelketako bigarren jardunaldia jokatu zen, Legazpin, giro bikainean\nIraitz Huegun pilotariak (Mindara) irabazi du adimen urritasuna duten kirolariei zuzendutako Paleta Egokituko X. Gipuzkoako Txapelketa, eta Joseba Altuna (Zarautz) sailkatu da bigarren.\nTxapelketaren 2. jardunaldia jokatu zen, joan den larunbatean (2020-02-08), Legazpin. Ikuskizun politaz eta giro bikainaz gozatu ahal izan zuten bertara bildutakoek.\nPartida ugari jokatu zituzten parte-hartzaileek, eta horien eta Zestoan jokatutako 1. jardunaldikoen (2019-12-14) emaitzak kontuan hartuta osatu da sailkapena. Emaitza horiek eta xehetasun gehiago gure webguneko Lehiaketa-Egokitua-Gipuzkoa pala egokitua-Teniseko paleta banaka atalean daude jasota.\nAdimen urritasuna duten 19 urtetik 40 urtera bitarteko 15 kirolarik hartu du parte txapelketan, 4 emakumek eta 11 gizonek:\nGipuzkoako Kirol Egokituko Federazioak (GKEF) eta Gipuzkoako Euskal Pilota Federazioak (GEPF) elkarlanean antolatu dugu txapelketa, eta inklusioa du ardatz. Paleta egokituko lehia da, eta pilotariek teniseko pilotarekin jokatu dute, buruz buru.


Literaturaren festa handia - Deia\nEUSKADI LITERATURA SARIAK BANATZEKO EKITALDIA OSPATU DA ARTIUMEN ZAZPI SARIDUNEKIN\neunate f. domínguez 18.11.2021 | 21:18\nEntrega de los Premios Euskadi de Literatura Pilar Barco\n"Ez da erraza izan gure esku hainbeste liburu eta lan on dituzten liburu irabazleak aukeratzea. Baina zazpi hauek mimoz aukeratu ditugu", hitz horiekin hasi zen ekitaldia. Honako hauek izan dira aurtengo edizioan saritutako zazpi lanak: Literatura Euskaraz: Pello Lizarralde Larraza, Argiantza liburuarekin; Literatura Gaztelaniaz: Txani Rodríguez Hernández, Los últimos románticos liburuarekin; Haur eta Gazte Literatura: Anjel Lertxundi Esnal, Haltzaren Muinoa-rekin; Euskarazko Itzulpen Literarioa: Joxan Elosegi Agirre, Nik kantatu eta dantza egiten du mendiak liburuarekin; Lan literarioen Ilustrazioa: Javier de Isusi García, Historias del exilio colombiano liburarekin; Euskarazko Saiakera: Alex Gurrutxaga Muxika, Xabier Lete Aberriaren poeta kantaria-rekin eta, azkena, gaztelaniazko Saiakera: Mikel Reparaz Extramiana, Las grietas de América-rekin.\nSariak emateko ekitaldian egindako irudiak\nSari-banaketan une hunkigarriak bizi izan zituzten idazleek, jasotako laguntza eta publikoaren erantzuna eskertu baitzituzten. Koronabirusaren pandemiaren ondoren herritarrak literaturari eman dion erantzuna ere baloratu zen. Bingen Zupiriaren hitzetan, "iazkoa ez zen ohiko urtea izan baina hala eta guztiz ere, sormen lanak bere bideari ekin zion. Betiko lez. Sormena gizarteek inguruan gertatzen dena hobeto ulertzeko eta interpretatzeko duen tresnarik indartsuenetariko bat dela baieztatuz".\nKontzeptu hori, ideia hori, hitz desberdinekin errepikatu zuen saria jaso zuen idazle bakoitzak. Esker onak eta emozioa, horietako bakoitzean. Adibidez, Alex Gurrutxaga idazlearen kasua izan zen: "Idazten duenak ez du liburu bat idazten; idazten du nobela bat, artikulu bat... gero bihurtzen da liburu", adierazi zuen. Idazleak ideia hori amaitu zuen esanez eleberri eta artikulu horiek liburuetan amaitzen direla inguruneari, laguntzari eta argitaletxe eta irakurleen interesari esker.\nTxani Rodríguez idazleak ere emozio horiek erakutsi zituen, urduri eta hunkituta sentitzen zela ziurtatuz. Idazle guztiei gomendatu zien inoiz ez amore ematea, bidean aurkitzen dituzten zailtasunak gorabehera; izan ere, idazle izateak "merezi du", esan zuen. "Pozik nago. Erraza da lan honetan amore ematea, nik ere noizbait izan dut gogoa. Baina lanbide ederra da eta merezi du jarraitzea", azpimarratu zuen.\nIldo horretatik, Javier de Isusi García idazleak ere eskerrak eman zituen komikiaren sektoreari eskainita, eta sektore hori goraipatu zuen komikiek herri bat elikatzen duten istorioak kontatzen dituztela ziurtatuz. "Orriak pasatzea keinu erraza dirudi, baina elkartasunez beteta dago. Idazleek zuen fantasiaz eta irudimenaz disfrutatzera gonbidatzen gaituzue", esan zuen Iñigo Urkullu lehendakariak.\nEuskadi y Flandes acuerdan profundizar en la cooperación bilateral.


"Faktoreak dauzkagu arraun onenaz gozatzeko"\nBorja Rodrigok errepaso bat ematen dio joan den denboraldiari eta ekartzen dizkigu etorkizuneko erronka berriak\nBorja Rodrigok urte bat bete du ACTko lemazain bezala eta ACT TV-n nola bizi duen urte hau kontatzen digu. Baita etorkizunari begira, zein izango diren Elkartean erronka nagusiak. “Urte handia bizi dut eta, egia esanda, oso lan estua izan dut aurretik, baina emaitza ikusitaz, atsegingarria eta batez ere oso positiboa izan da”, dio Rodrigok.\nAzkenengo urteak Elkartearentzat bi despedida ekarri ditu. “Pena handiaz gero arte esaten diogu Astilerrori. Alde batetik, bera Elkartearen sortzailetariko bat izan zelako eta bestalde, Kantabriatik ordezkaririk gabe geratu garelako”, explikatzen du. Eta bestalde, “Ares-ek urte honetan hunkitu gaitu guztioi jakinda gainera nola borrokatu duten eta zeintzuk ziren bere baliabideak”, komentatzen du Rodrigok. Bi irteera hauek, bi sarrerak ekartzen ditu. “Santurtzi Iberdrola eta Donostiarra bi proiektu garrantzitsuak dira eta zeresana sortuko dute kirol arloan”, espero du Presidenteak. Bere zuzendaritza batzordeak ere aldaketekin dator, Igon Lertxundi eta Txema Vizcaíno bere ondoan egongo direlako. “Ziur nago, Mario Vidalekin bat, Zuzendaritza hau ACT-ren mailan egongo dala”, amaitzen du.\nEtorkizunari begira, Elkarteak pausoak eman ditu dopinaren aurkako borrokan. “AEPSAD-en sarrerarekin, eta AVA eta gure baliabideak gehituz, lagunduko gaitu positiboak errexago detektatzen. Eta dudik gabe, pasaporte biologikorekin, eta arautegian hartutako erabakiekin, oso zaila jarriko dute lege hautsi nahi duteneei”, baieztatzen du. Beste gai importantea izango da Elkarteen arteko elkarlana. “ACTren asmoa beti izan da eta izango da bere txapelketa filialetatik gertu egotea eta arrauna finkatzea Atlantikotik Frantziaraino”, dio.\nEmakumezkoen arraunean, ACTk beti apostu gogor bat egin du Euskotren Liga sortu zenetik. “Geroz eta emakume gehiago daude arraunean eta kirol hau gora doa nesken artean ere. ACT bezala horren altuerara egon behar gara eta horregatik hainbat ideiak eta akzio dauzkagu, emakumezkoen arraunaren egonkortasunarako”, explikatzen du. Azkenik, baikorra da etorkizunarekin. “Faktore positiboak dauzkagu arraun munduko espektakulo politenaz gozatzeko”, bukatzen du Rodrigok.


Irekia Eusko Jaurlaritza - Gobierno Vasco :: Euskadi eta Katalunia euren gastronomia sustatzen ari dira Bartzelonan elkarrekin showroom bat eginez\nEuskadi eta Katalunia euren gastronomia…\n<img src="https://www.irekia.euskadi.eus/uploads/cover_photos/20692/original/01__Pedro_Subijana_y__Nandu_Jubany.jpg" style="max-width:100%" alt="" />\nPedro Subijana eta Nandu Jubany, ‘showroom’ bateko protagonistak 35 euskal eta katalan enpresa baino gehiagoren ‘gourmet’ produktuekin\nEuskal-Katalan produktua sustatzeko ekitaldia Eusko Jaurlaritzako Ekonomia Garapen eta Lehiakortasunerako sailburua den Arantza Tapiak eta Kataluniako Generalitateko Nekazaritza, Abeltzaintza, Arrantza, Elikadura eta Ingurumen kontseilaria den Josep Maria Pelegrik presiditu dute\nEkainaren 26tik uztailaren 7ra, kalitateko euskal produktuak IIIa Diagonal merkataritza zentroko Caprabon ere egongo dira\nEusko Jaurlaritzak eta Generalitateak indarrak batu dituzte, ostegun honetan Euskadiko eta Kataluniako elikadura eta edarien 35 enpresa baino gehiagoren gourmet produktuak sustatzeko. Casa Llotja de Mar (Bartzelona) egoitzan elkarrekin egindako showroom batean, eta Euskadi-Katalunia Elikagaiak eta Edariak Bat Eginda izenburuarekin, 24 euskal enpresak beren produktua erakutsi dute, eta txakolin, ardo, sagardo, kontserba, gazta, haragi eta abarren dastaketak eskaini dituzte. Edarien atalean, Arabako Errioxako Solaguen, Gomez de Segura eta Pagos de Leza upategiek parte hartu dute, Iturrialde, Arzabro eta Akarregui Txiki txakolin jatorri izendapenekoek, eta Sagarkide bezalako sagardo Eusko Labeldunek. Zubeltzu, Barrenetxe, Agiña, Ortiz eta Ibarlur etxeek ere euren produkturik onenak zerbitzatu dituzte (kontserbak), Lumagorrik eta Harakaik (haragia), Artzai Gaztak (Idiazabal jatorri izendapena), eta produktu ekologikoen ordezkaritza zabal batek.\nEkintza hau Euskadiko ekoizle profesionalak babesteko eta sustatzeko Eusko Jaurlaritzako estrategiaren barruan kokatzen da, eta helburua da banatzeko eta merkaturatzeko kanalak irekitzea eta zabaltzea.\nKatalanen aldetik, 12 markak bertako produktuen dastaketak eskaini dituzte, horien artean, olioa, ardoa, cava, lekak, olibak, perretxikoak edo carquiñoliak. Besteak bestea, enpresa hauek izan dira bertan: Molí d’Oli Gasull, Dama d’Elaia, Urdet, Blai Peris, Bonans, Olis Solé, Cooperativa St Isidre eta Bodega El Grial. Bertaratutako publikoa gehienbat errestaurazioaren eta banaketaren sektoreetako profesionalak izan dira, eta produktuak dastatu eta egiteko prozesuak ezagutu ahal izan dituzte.\nShowroomean zehar, Pedro Subijana euskal chefak (hiru Michelin izar) eta Nandu Jubany katalanak (Michelin izar bat) showcooking bat protagonizatu dute euskal eta katalan produktuekin, hurrenez hurren. Jubanyk steak tartar bat prestatu du, tenperatura baxuko arrautzak eta katalan kremaren aparra, eta Subijanak, berriz, antxoak gatzetan eta txipiroi konfitatuak eta saltsatan estaliak.\nEusko Jaurlaritzak sustatu du ekitaldian, nekazaritzako elikadurako euskal eta katalan produktuak adiskidetzeko moduan, eta bertan izan dira Eusko Jaurlaritzako Ekonomia Garapen eta Lehiakortasunerako sailburua den Arantza Tapia eta Kataluniako Generalitateko Nekazaritza, Abeltzaintza, Arrantza, Elikadura eta Ingurumen kontseilaria den Josep Maria Pelegri.\nEuskadi-Katalunia Elikagaiak eta Edariak Bat Eginda Eusko Jaurlaritzaren ekimen bat da, HAZIren (Landa, itsas eta elikagaien garapenerako fundazioa) eta Kataluniako Generalitatearen laguntza duena, Kataluniako Generalitateko Nekazaritza, Abeltzaintza, Arrantza eta Ingurune Naturaleko Departamentuari atxikita dagoen PRODECAren bitartez (Promotora d’Exportacions Catalanes). Ekimenak bi exekutiboek joan den martxoan izenpetu zuten hitzarmenaren esparruaren barruan diseinatutako ekintzetako bati erantzuten dio, bertako produktua sustatzeko helburuarekin.\nOstegun honetan egindako showroomarekin batera, kalitateko euskal produktuei ere presentzia nabarmena izango dute Bartzelonako Illa Diagonal merkataritza zentroko Caprabo supermerkatuan, ekainaren 26tik uztailaren 7ra; bertan, Euskadiko kalitatezko produktuen 100 erreferentzia baino gehiago aurkitu ahal izango dira.\nENPRESA PARTE HARTZAILEAK - Euskadi-Katalunia Elikagaiak eta Edariak Bat Eginda\nBizkaiko Txakolina, Azurmendi gune enogastronomikoko kidea den Gorka Izagirre upategiak egina (3 Michelin izar)\nLoreako Ama upategiak eginiko txakolina, zeinak Euskadin txakolinetarako dagoen mahastirik handiena daukan.\nArabako txakolina, Hondarribi Zuri eta Izpiritza Txiki mahats aldaerekin artisau upategiak egina.\nGetariako txakolina, Hondarribi Zuri bertako mahats aldaerarekin egina, metodorik tradizionalenei jarraituta.\nErrioxar ardoa, %100 Tempranillo mahatsarekin egina, barrikan 12 hilabete eta botilan beste 6 eginda.\nGomez de Segura Upategia\nGomez de Segura upategiak eginiko errioxar ardoa (Guardiako Campillar, Araba), Tempranillo eta Malvasia mahatsarekin, eta Viurarekin zurietarako.\nPagos de Leza Upategia\nArabako Errioxa eskauldeko Tempranillo mahatsarekin eginiko ardo beltzak, eta Viura eta Malvasia aldaerekin eginiko zuriak.\nAzpillaga Urarte Upategia\nLantziegoko (Arabako Errioxa) famili upategi txikia, ekoizpen propioa duena, eta ustiapen ekologikoa mahastietan zein olibadietan.\nKalitatea egiaztatua duten Euskal Herriko produktu tipikoak eta esanguratsuak, bitartekorik erabiltzen ez duten ekoizle talde batek landuak.\nZereal, lekale eta barazki produktu ekologikoak, ernamuinak eta kimuak. Dena %100 naturala, gehigarririk eta kontserbatzailerik gabe.\nIbarrako piperrak azidotasun gutxiko ozpin zuritan ontziratuak. Bere ezaugarriak dira azal leuna, mami samurra eta zapore fina.\nKalitate handiko arrain kontserbak. Bere espezialitateak dira hegaluzea, antxoa, atunzuria, berdela eta plater prestatuak.\nArtisau moduan egindako chipsak eta patata zinta frijituak. 2012ko eta 2013ko Great Taste Award sariekin sarituak.\nKalitate handiko ahatearekin egindako platerak: foie gras, magret, ahate solomoak, ahate konfita, ahate urdaiazpikoa, etab.\nKalitate handiko eta artisau lanketako arrain kontserba, nabarmen izanik hegaluzea, atunzuria eta Kantauriko antxoa.\nTeilak, Tolosako zigarretak, turroiak, galletak eta pastak, IFS-International Food Standard Certification kalitate ziurtagiriaren abalarekin.\nEusko Labela duten piperrak, Euskal Herriko barazki tradizionala ekoizten duen nekazari kooperatiba batek landuak.\nEusko Labela duten Ibarrako piperrak, modu tradizionalean ekoitziak, ingurumena errespetatuz, eta eskuz jasotakoak.\nEusko Labela duten Ibarrako piperrak, ardo ozpinetan onduak merkaturatzen direnak, IBARLUR izenarekin.\nEusko Labela duen Euskal Baserriko oilaskoa, haragi fin eta goxoduna. Zelaian libre eta elikadura guztiz naturalarekin hazita.\nEusko Labela duen arrautzak, oiloak aske hazi eta zaintzen dituen kooperatiba batek ekoitziak.\nEusko Labela duen haragia, behiak zein ardiak hazten dituzten 300 euskal abeltzainek ekoitzia.\nEusko Labela duen sagardo natural ekologikoa, sagar muztioa hartzituta, %6 inguruko alkohol graduarekin.\nIdiazabalgo artzain gazta, Latxa eta Karrantza arrazen esne gordinez egina.\nDama de Elaia SL\nOliba olio estra, almazara ekologikoan eta ia artisau moduan ekoitzia.\nOlioak, perretxikoak, escalivada eta rissotoa, artisau moduan eginak eta gehigarririk gabe.\nAgrària del Vallès SCCL\nVallesko nekazari kooperatibak merkaturatutako ganxet lekak eta garbantzuak (Les Franqueses del Vallès).\nBlai Perisek (Terra Alta) landutako olibak eta saltsak; enpresa olibaren munduan espezializatua dago, batez ere Empeltre eta Arbequina olibetan.\nDelicat Aliment SL\nBaserriko ogia, carquiñolis, teules eta beste gourmet produktu batzuk afariak edo zizka-mizkak laguntzeko edo banaka dastatzeko.\nMolí d'oli Gasull SL\nOlibak, ozpinak eta oliba olio estra, suabea, frutaduna eta gozo samarra, eskuz jasotako arbequina olibekin egina.\nHelga Harbig Cerezo\nRasqueran eginiko ardo eta olio ekologikoak, intsektizida, herbizida eta sintesiko ongarririk gabe eginak.\nPierako mahasti txiki batean landutako muztio, ardo eta apardun ekologikoak.\nEl Grial SL Upategia\nChardonnay, Sauvignon Blanc, Gewürtztraminer, Merlot, Cabernet Franc eta Cabernet Sauvignon aldaerekin egindako ardo ekologikoa.\nSant Isidre Kooperatiba\nOliba olio estra, produkzio sistema integratu batez egina, ingurumena eta pertsonen osasuna errespetatzen duten metodoei jarraituta.\nOlis Solek Mont-roig del Campen dituen olibadietatik abiatuta eginiko kalitate handiko oliba olio estra.\nMas Bertran Viticultors SL\nPenedesen landutako kalitatezko ardoak eta cavak , Xarel·lo, Macabeu, Parellada eta Sumoll protagonista dituela.\n01__Pedro_Subijana_y__Nandu... 2 MB (jpg)\nHarrera bikaina izan dute Euskadik eta bere gastronomiak Argentinan ospatutako FIBEGAN, Gastronomiako Azoka Iberoamerikarrean\nEuskadiko kalitatzeko nekazaritza elikagien erakusketa egingo da Madrilen\nEuskadik Espainiako gastronomia-ekitaldirik handiena inauguratu du Madrilen


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema automatizatuak (Modulua)" author_facet:"Atela, Aintzane"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema automatizatuak (Modulua) Egilea: Atela, Aintzane\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema mekatronikoen irudikapen grafikoa (Modulua) Guztiak ikusi ... gutxiago ...


ELIKADURA BURUJABETZA | sustraibarri\nELIKADURA BURUJABETZA TAILERRA\nOilarraren kantarekin batera, ohetik jeiki eta zeruari begira gelditu gara, gu bezalako beste nekazari txikien arnas hatsa jaso eta gogotsu naturarekin bat egitera goaz. Eskuekin lurra eta zerealak sentitu guran, begiekin koloreak eta paisaia, belarriekin egurraren hotsa eta txoriaren kanta, azalarekin haizearen norabidea eta orearen xamurtasuna, ahoarekin ider fresko eta ogi berriaren zaporea, sudurrean elikagai naturalen eta lorearen usaina eta bihotzarekin, batez ere bihotzarekin, naturaren indarra sentitu guran jantzi ditugu gaur katiuskak eta txapela.\nElikadura burujabetza tailerrak Aramaioko Azkoaga auzoan dauden Euzki okindegian eta Itturralde baserrian jorratzen dira. Bi proiektu hauetan agroekologian oinarritutako baserri bizitza eta nekazaritza jardueran dihardugu.\nBertara gerturatzen zaretenoi esperientzia bizi batez disfrutatzeko aukera eskaintzen dizuegu. Naturarekiko harremanean eta errespetuan hausnartzeko aukera izango duzue, eskuak eta zentzumen guztiak piztuko dituzue ortuko eta okindegiko ekintza ezberdinekin. Bertan ekoizten diren produktuak ere dastatuko dituzue.\nArteari ere keinu bat egingo diogu, musika, ipuinak eta koloreen bitartez, landareen eta ogiaren zikloak eta prozesuak ezagutu eta hauetan parte hartuko duzue, naturan bizitzearekin batera, inguruneari eta pertsonoi egokitzen zaigun denbora eta erritmoekin bat eginez.\nArbasoengandik jaso dugun jakituria eta Baserriaren nortasuna berreskuratzeko amets honetan egizue gurekin bat.\n“Eskuak dira gizakiok daukagun lan tresna funtsezkoena! Erabil ditzagun!”


Sebastien Ogier, zortzigarren aldiz munduko txapeldun\nRALLIETAKO MUNDUKO TXAPELKETA\nGidari frantziarrari txapel bakarra falta zaio Sebastien Loeb bere herrikideak lortutako 9 tituluak berdintzeko.\nSebastieen Ogier. Argazkia: EITBren bideo batetik hartutako irudia\nSebastien Ogier frantziarrak (Toyota) zortzigarrenez lortu du rallyetako munduko txapeldunaren titulua bereganatzea, igande honetan amaitu den txapelketako azken proba (Monzako Rallya) irabazi ostean. Ogierrek zazpi segundogatik garaitu du Elfyn Evans galestarra.\nOgier 2013tik jokatu diren munduko rally txapelketa guztietan nagusitu da 2019an izan ezik (urte horretako txapela Ott Tanak estoniarrarentzat izan zen). Hala, Sebastien Loeb herrikidearen marka berdintzeko txapelketa bakarra falta zaio Ogierri.\nItaliako lasterketaren azken etapa aurreko biak bezalakoa izan da, hau da, Toyota taldeko gidariak diren Ogierren eta Evansen arteko lehia estua. Biak txandakatu dira lidergoan jokatu diren hiru saio berezietan; aitzitik, britainiarrak, maniobra arriskutsu batean, tronpo bat egin eta frantziarraren esku utzi du behin betiko lehen postua.


Diego García-Borreguero, Madrilgo Loaren Ikerketen Institutuko zuzendaria | Consumer\nDiego García-Borreguero, Madrilgo Loaren Ikerketen Institutuko zuzendaria\nLoaldi eskasaren eta diabetesa eta minbizia izateko arriskuaren arteko lotura garrantzitsua da\nLoaren kalitatea, gure bizi-kalitaterako ez ezik, gure bizi-kantitaterako ere funtsezko elementu bihurtu da. Gaueko lo-faltak gero eta lotura handiagoa du diabetea eta minbizia bezalako gaixotasun larriak garatzearekin. Hori adierazten du Diego García-Borreguero Madrileko Loaren Ikerketen Institutuko zuzendariak elkarrizketa honetan, bere taldeak Jiménez Díaz Fundazioan aurretik izan duen esperientziatik abiatuta. Ondo lo egitea, beraz, ez da hutsala. Loaren Nazioarteko Eguna datorren larunbatean, martxoak 14, gertaera horren berri ematen saiatzen da. Posible da loaren nahasteak prebenitzea, eta, agertu direnean, hainbat metodo daude horiek diagnostikatu eta tratatzeko. García-Borreguerok deskribatzen ditu.\nGero eta jende gehiagok jasaten ditu loaren nahasteak. Zeri egozten dio?\nZenbait faktore, batez ere gehiago hautematen direlako, biztanleriaren artean kontzientzia handiagoa dagoelako loa bizi-kalitaterako funtsezkoa dela, eta komunitate medikoan loaren kalitateak baino hobeto ezagutzen delako gure osasuna, eta etorkizunean zenbait gaixotasun izateko arriskua areagotzen duelako. Loa bizi-kalitatearen osagai izateaz gain, bizi-kantitatearen osagai ere bihurtu da.\nZenbateraino da egia loaren kalitate txarraren eta hilkortasunaren arteko lotura?\nLo gutxiago egiten duten pertsonek arrisku handiagoa dute epe luzean gaixotasun kardiobaskularrak, garuneko hodietako istripuak, gaixotasun neurologikoak eta gaixotasun immunologikoak izateko arriskua handitzeko. Denborarekin agertzen den erlazioa da. Zenbait azterketa epidemiologikotan gero eta argiago ikusten da lotura oso garrantzitsua dagoela gaueko loaren gutxiegitasunaren (oso lo gutxi egiten duten pertsonei buruz ari naiz) eta epe ertainean diabetea eta minbizia egotearen artean. Eskala handian ezarri diren bi elkarte independente dira; ez dira pertsona berekoak. Indibiduo batzuetan diabetesaren garapena areagotu egiten da, eta beste batzuetan, patologia onkologikoena.\nDiabeteari dagokionez, zein da gaueko lo-faltaren eta gaixotasun horren garapenaren arteko lotura horren mekanismoa?\nMekanismoa ez dago guztiz argi, baina badakigu odoleko glukosaren erregulazioan zeregin garrantzitsua duten hormonen jarioa erregulatzen duela loak. Hazkuntzaren hormona (GH), katekolaminak, kortisola edo intsulina dira, eta loak erregulatzen ditu. Bai lo-gutxiegitasunak, bai gehiegizko loaldiak hormona horien guztien jariaketa aldatzen dute, hormona kontrainsular deritzenak, eta, hala, intsulinak glukosa-maila murrizten du, eta hormona-sistema kontrainsularrak, berriz, gluzemia-maila handitzen du. Organismoak oreka behar du, eta loaldian oreka horri eusten zaio, baina lo-falta izanez gero, aldatu egiten da eta odoleko glukosa-maila desorekatu egiten da, eta horrek, epe luzera, diabetesa eragin dezake.\nBaina haren garapena ezin zaio loaldi faltari bakarrik egotzi. Ez da hala?\nEz, noski. Gaixotasun metaboliko guztietan gertatzen da hori. Ez dago azalpen bakar bat faktore anitzeko gaixotasunentzat; izan ere, gaixotasun horiek, hala nola, zenbait ezaugarri genetikoren, dietaren eta obesitatearen ondorio dira, eta garrantzi handia dute.\nEta minbiziari dagokionez, zer mekanismoren bidez laguntzen du lo-faltak haren garapena?\nOraindik ez dago hain argi. Sistema immunologikoa, besteak beste, loak erregulatzen du. Hipotesi baten arabera, bada lotura bat loaren eta gure sistema immunologikoaren artean. Lo-faltak areagotu egingo luke erantzun immunologikoaren katekolaminen eta inhibitzaileen jariatze-maila. Eta argi dago lo-falta hori erantzun immunologikoaren alterazioekin lotuta dagoela, eta minbizia izateko joera duen faktoreetako bat dela. Lotura txiki bat aurkitu da minbizia ugaritzearen eta denbora luzez lo ez egitearen artean. Lo-gabeziaren eta gaixotasun kardiobaskularren arteko erlazioa, berriz, argiagoa da.\nLoak, arnas mekanismoak erabiliz, arrisku kardiobaskularra areagotzen du. Batetik, loaren apneak (segundo batzuetan arnasarik ez izateak) lagundu egiten du hipertentsio arteriala, kardiopatia iskemikoa, gaixotasun zerebrobaskularra (iktusa eta hemorragiak). Bestalde, lo-faltak berak, arnas arazoak egonda ere, gaixotasun horiek guztiak erraztuko lituzke. Bi mekanismo horien bidez gertatuko lirateke.\nLoaren apnea duen pazientea, oro har, medikuaren kontsultara joan ohi da, norbaitek zurrunga egiten duela ohartarazten diolako. Baina, zer gertatzen da bakarrik lo egiten duen biztanleria-masa handiarekin? Nola konturatu?\nLoaren apnea duen pazienteak, oro har, ohizko ordu kopuru bat lo egin ohi du; ez dago alderik loaren apnerik ez duten pertsonen aldean. Pertsona horiek oso azkar eta jarraian egiten dute lo, gau osoan, baina goizean lehortasun handia sentitzen dute ahoan, buruko mina, ondo atseden hartu ez izanaren sentsazioa, logura larria izaten dute eta lo geratzen dira egoera sedentarioetan. Hori guztia gaixoak modu subjektiboan nabarituko dituen sintomak dira. Baina ohikoena da gogor zurrunga egiten duenak eta arnasarik gabe geratzen denak ez hautematea, zeharkako sintomek izan ezik, hala nola astuntasun-sentsazioak edo buruko mina.\nOrduan, noiz joaten dira espezialistaren kontsultara?\nLoa bizi-kalitatearen osagai izateaz gain, bizi-kantitatearen elementu ere bihurtu daBide desberdinetatik joaten dira. Bata, egunez lo eta nekatuta sentitzen direlako, eta ez direlako kontzentratzen; bestea, medikuak zenbait asaldura hauteman dituelako odol-analisian, loaren apnearekin zerikusia izan dezaketenak; edo beste pertsona batek zurrunga egiten dutela jakinarazi dielako.\nNahaste hori dagoela susmatzen denean, zer lo-azterketa egiten dira? Proba berririk sortu da?\nLoaren eritasun guztiek ez dute loaren azterketa behar horiek diagnostikatzeko, baina loaren apnearen kasuan ezinbestekoa da. Loaren azterketa hori oso proba sinplea da, gau batean ospitale bateko gela batean egiten dena. Han, pazientea lotan geratzen da, eta, bitartean, elektroentzefalograma batekin monitorizatzen (kontrolatzen zaio), elektrokardiograma batekin, eta arnasketaren neurketa bat egiten zaio, hau da, bere organismoaren hainbat funtzio aztertzen dira lotan dagoen bitartean.\nProba hau loaren apnearen “gold standard” (urre-patroia) da.\nBai. Hala ere, kostu- edo eraginkortasun-arrazoiengatik, kasu batzuetan pazientearen etxean egiten hasi dira. Nahiz eta etxez etxeko ikasketek ez duten ospitaleko ikasketen kalitate bera, herritarrentzat eskuragarriagoak dira. Proba laburagoak dira, eta ez dituzte neurtzen paziente horien parametro guztiak. Lo klasikoaren azterketak loaren apnearen diagnostikoaren funtsezko osagaiak dira.\nLoaren apnerako tratamendu berriak agertu dira edo argaltzea agintzen jarraitzen da neurri zuzentzaile nagusi gisa?\nArgaltzea beti izan daiteke baliagarria loaren apnean, nahiz eta kasu askotan ez den gorputz-pisuaren kontua, baizik eta zenbait anomalia anatomiko, airea igarotzean traba egiten dutenak. Pisu normala baina sudur-hobietan edo faringean traba pixka bat egiten duten pertsonek joera handiagoa izan dezakete loaren apnea izateko. Beraz, pisu-murrizketa ez da hain erabilgarria kasu horietan, eta otorrinolaringologo batek ebaluatu behar ditu.\nGainera, bada loaldian apnea eragiten duen beste asaldurarik?\nKasu batzuetan, masailezurraren edo goiko masailezurraren konformazioak arnas kolapsoa eragiten du gauean. Batzuetan, kirurgialari maxilofazialak esku hartu behar izaten du, eta horrek arazoa ebaluatzen du, eta, ahal denean, ortodontziako gailu bat jartzen du, masailezurraren aitzinapena gerta dadin. Pazienteak gauez eramaten du, eta, horrela, zentimetro eta erdi bat aurreratzea lortzen dugu beheko masailezurraren posizioa.\nEta, azkenik, CPAP.\nBeste kasu batzuetan, gailu bat jarri behar bada gauean airea errazago pasatzeko, CPAP (aireko bidean presio positibo jarraitua duten ingelesezko siglak). Azken urteotan, loaren apnea tratatzeko eta bitarteko farmakologikoen bidez arnasketa sustatzeko botikak lortzeko ikerketak egiten aritu dira. Baina, zoritxarrez, oraindik ezin dugu esan tratamendua CPAP bidez ordezteko gai aktibo erabilgarria dugunik.\nEta loaren beste nahaste batzuen kasuan, zer iritzi duzu somniferoei buruz biztanleriaren zati batek bere arazoak konpontzeko arin jotzen duela?\nSomniferoak, nolanahi ere, insomnioaren tratamendurako dira. Arlo horretan aurrerapauso handia egin da, nahiz eta botika berriak oraindik ez dauden jendearentzat eskuragarri. Orain arte, sendagai guztiek izan dituzte benzodiazepinen edo bentzodiazepinen hartzaileen antzeko mekanismoak. Nahiko eraginkorrak dira, eta erraza da lo egitea haiekin. Azken bost edo sei urteetan, loa erregulatzen duten bertsio modernoagoak agertu dira, neurotransmisoreen sisteman eraginez, baina benzodiazepinen albo-ondoriorik gabe.\nBatez ere ohitzeko arriskuaren ondorio zirela. Ez da hala?\nHain zuzen, ohitu egiten ziren, eta tolerantzia farmakologiko horrekin, botika ez zen hain eraginkorra bihurtzen, eta, hura kentzean, errebote-efektua sortzen zen.\nZer neurotransmisoretan jarduten dute somnifero berriek?\nErabiltzeko arazorik ez duten, errebote-efekturik ez duten eta loaren erregulazioan asko parte hartzen duten serotonina-hartzaile mota bati eragiten dioten botika horiek. Ez dira bakarrak, baina botiken lerro oso bat garatu da. Beste batzuk ere sortu dira, hipokretinak —esna-mailaren eta lo-mailaren erregulazioan parte hartzen duen garuneko substantzia bat— eraginkortasun handiz blokeatzeko, eta, hala, loa erregulatzen dute. Neurobiologiari esker egin daitezkeen aurrerapen farmakologikoen bi adibide besterik ez dira horiek, baina beste asko daude.\nMARTXOAREN 14AN, KONTZIENTZIA HARTU\nIrudia: Betsy Fletcher\nOspitale batean egindako loaren azterketa urrezko proba da loaren apnearen diagnostikoa egiteko. Horrelako azterketak ez dira beharrezkoak gaixotasun guztietarako, hala nola loezina edo loaren erritmoaren nahasteetarako, baina horrek ez du esan nahi une jakin batean ez direnik eskatuko”, dio Diego García-Borreguerok. Lo-laborategietan edo lo-unitateetan gero eta diagnostiko-proba gehiago daude, loaren nahastea detektatzen lagun dezaketenak.\nLatentzia anitzen testak, adibidez, eguneko logura neurtzen du, eta funtsezkoa izan daiteke narkolepsia bezalako gaixotasunak detektatzeko; loaren bost probetan, pazienteak loa horietako bakoitzarekin bateratzeko behar duen denbora eta mikrosiestetan agertzen den lo-mota neurtzen ditu.\nBeste adibide bat inmobilizazioaren testa da, hanka urdurien sindromea diagnostikatzeko balio duen azterketa: loaren laborategian egiten da, eta, immobilizazioaren bidez, muskulu-espasmoak eragiten ditu, eta elektromiograma bidez neurtzen da. Gainera, beste proba asko ere badaude, hala nola melatonina jariatzeko testa eta garuneko substantzien neurketa, zeinak loaren eta esnaldiaren egoerak arautzen parte hartzen baitute, adituak aipatu du.\nZalantzarik gabe, loaren nahasteetako adituek pertsona bati zer gertatzen zaion jakiteko funtsezko faktorea da arazoaz susmatu eta kontsultetara hurbiltzea. Horretarako behar adinako kontzientziazio soziala dago? Martxoaren 14an ospatzen den Loaren Nazioarteko Eguna gertaera horren berri ematen saiatzen da. Egun honetako antolatzaileek, Loaren Medikuntzaren Munduko Elkarteak (WASM, ingelesez) eta Espainian Espainiako Loaren Elkarteak, adierazpen hau egin dute: “Logalea eta insomnioa osasuna eta bizi-kalitatea arriskuan jartzen dituen epidemia orokorra diren bitartean, logalea eta insomnioa prebenitu eta tratatu ahal diren bitartean, kontzientzia profesionala eta soziala hartzea lehenengo pausoa den bitartean, ADIERAZTEN DUGU: Nahasteak prebenitu eta medikoki tratatu daitezkeela munduko edozein herrialdetan”.\namets apnea bizitza gaixotasunak kalitate


Barrutik Artxiboak - Page 2 of 2 - KoopFabrika\nJende askoren ahotan dago, XXI.mendeko gizartea, aurrekoak baino likidoagoa dela. Harremanak, loturak eta konpromisoak diluitzen ari direla. Jada ez omen dugu lehen bezalako ziurtasunik, ziurgabetasunaren itsasoan noraezean omen gabiltza. Itsaso […]\nPertsonak adina erantzun izan litzake aurreko galderak. Nahiz eta ziurrenik denek oinarri bertsuak izango dituzten. Horrela frogatu dugu behintzat, goizean Eskoriatzan egindako saioan. Arianne Kareagak eta Beñat Irasuegik galdera hori […]\n2019/11/01 2019/11/02 andoniBarrutik\nBarrutik, nondik bestela. Tripetan murgilduko gara. Ekintzailetza soziala bezalako izen ponpoxoa edukiz eta praktikaz beteko dugu. Bizi egingo dugu, gure bizitzak beste modu batera bizi ahal izateko. Mundu karratuan bere […]


2019ko maiatzaren 23a, osteguna | Ordua Euskal Herrian 09:29:05\nArnotegi mendiaren azpitik tunela eta Bolintxu ibaiaren gainetik zubibidea egitea aurreikusten du Supersur-a handitzeko proiektuak. 4,2 kilometro luze izango dituen errepide zatia egiteko 200 milioi euroko aurrekontua aurrikusi du Bizkaiko Aldundiak, kilometroko 47,6 milioi euro.\n“Ampliación Supersur Ez!” plataformak kontrakotasuna adierazi du, jendarte, ekonomia eta ingurugiroaren aldetik lanak justifika ezinak direla azpimarratu dute. Obra hauen beharra krisitik ateratzearen ondorioz sortuko den azpiegituren eskaeraren igoerarekin lotzeari “planteamendu ahula” deritzote.\nZenbakiek Aldundiaren proiektu honen beharrik erakusten ez dutela adierazi dute, zenbait datu mahai gaineratuz. 2016ko datuen arabera, adibidez, aurreko urtean baino 5.326 ibilgailu gutxiago sartu ziren urte horretan Bilboko metropoli-barrutian. Eta igarobidea metropoli-barrutiko trafikoaren %6k besterik ez darabilela kontutan hartuta, 4,2 kilometro berri horiek egiteak Supersur-a erabiltzeko eskaria handituko duela justifikatzea zaila dela adierazi dute, kontutan izanik 5 minutu aurreztea besterik ez duela ekarriko.\nAldundiak politika garraio eskaeran ardaztu beharrean, inbertsioak azpiegituretara bideratzen dituela kritikatu dute. Atxondoko korridorea, Autzaganeko tunela eta Ermuako saihesbidea jo dituzte, besteak beste, nork bere ibilgailua erabiltzea sustatzen duten azpiegitura horien adibide. Eta gehitu dute “Aldundiak zehaztutako garraio politikak tokian tokiko administrazioek egindako ahaleginekin kontraesanean” daudela.\nProiektuak ingurugiroan izango lukeen inpaktuari ere erreparatu diote, Bolintxuko mendi magalean kalteak sortuko lituzkela azpimarratuz. Bilboko Udalak 2008an aho-batez onartu zuen Pagasarriko Plan Bereziak Bolintxu gunea babestu beharrekotzat izendatzea, eta hala, errepide berriak hango flora eta fauna kaltetuko dituela ohartarazi dute.\nSupersur-aren aurretiko zuloa\nPlataforma uneaz baliatu da Supersur-ak hasieratik dakartzan zuloak agerian jartzeko. Batetik, gogorarazi dute A8an izaten ziren auto-ilaren konponbide modura aurkeztu zela Supersur-a, eta 24.000 erabiltzaile –ibilgailu– aurreikusten bazituzten ere, errealitatean horren erdira ez dela iritsi. Eta bestetik, proiektuaren hasierako eta behin betiko aurrekontuen artean izandako aldea nabarmendu dute: 2001ean 465 milioi euroko gastuak aurreikusi zituzten Supersur-aren obretarako eta, behin obrak amaituta, 821 milioi euro gastatu zituzten. 49,49 milioi euro inbertitu ziren kilometroko, Supersur-a Espainiako autobiderik garestiena bilakatuz.\nArrazoi hauek tarteko, plataformak proiektua bertan behera uzteko eskatu dio Bizkaiko Foru Aldundiari. Eta maiatzaren 20an, igandea, Bolintxura martxa antolatu dute proiektuaren aurka protesta egiteko. 09:00etan Moyua Plazatik abiatu eta Buian amaituko da\nKanal honetan artxibatua: Supersur